Starije osobe moraju se shvatiti kao društveni resurs, a ne kao pasivni korisnici prava i sloboda koji su socijalni teret, kazao je zamjenik Zaštitnika Siniša Bjeković, navodeći da izvještaji Ombudsmana ukazuju na nedostatk odgovarajućih servisa podrške ovoj kategoriji stanovništva.\nBjeković je danas govorio na panelu “Ljudska prava starijih”, u okviru završne konferencije “Inicijativa za socijalno uključivanje starijih osoba”, koju je organizovao Crveni krst.\nOn je rekao da je pririodno očekivati da starije osobe i u poznim godinama života mogu i trebaju dati doprinos razvoju društva u cjelini kroz tzv. aktivno starenje.\n„Logično je vrednovati njihov doprinos u ranijim životnim fazama bez kojih ne bi bilo moguće ostvariti brojne društvene koristi počevši od doprinosa unutar porodice, preko poslovnih aktivnosti i uloženog rada, pa do stvaranja opšte ekonomske i socijalne podloge za dalji razvoj društva“, naveo je Bjeković.\nOn je ukazao da ni na međunarodnom, ni na nacionalnom nivou nema opšteprihvaćene definicije starije osobe, iako postoje pokušaji da se one učine na temelju promjene društvene uloge pojedinca.\n„Slično se dešava kada pokušavamo definisati starosnu granicu koja se kreće od 60 i više godina kako je vide Ujedinjene nacije, dok se u evropskim granicama ona postavlja na 65 godina i u svom utemeljenju se vezuje za zakonsku granicu penzionisanja“, pojasnio je zamjenik Bjeković.\nGovoreći o iskustvima institucije crnogorskog Zaštitnika, saopštio je da su pritužbe registrovane uglavnom u dvije ključne oblasti djelovanja: socijalna zaštita i zaštita od diskriminacije.\n„Karakteristični slučajevi koji su registrovani u sektoru koji postupa po predmetima iz socijalne zaštite skoro po pravilu se tiču ostvarivanja prava iz socijalne zaštite, a treba napomenuti da su nerijetko uzrokovani nedostakom informacija i nepoznavanjem prava i nadležnosti“, rekao je zamjenik.\nOn je podsjetio da izvještaji Zaštitnika ukazuju na nedostatk odgovarajućih servisa podrške satrijim osobama kao vid pozitivnih obaveza države kod ostvarivanja prava iz socijalne zaštite.\nTakođe je naveo da je registrovan jedan broj predmeta u kojima se starije osobe javljaju kao zainteresovani za kreditne usluge kod banaka, kada su im one zbog rigidnih baknarskih propisa i prakse praktično nedostupni (procjena rizika i životno osiguranje kao jedini oblik garancije za vraćanje kredita). „Tu smo zaključili da postoje i druga manje restriktivna sredstva obezbjeđenja koja se mogu koristiti, kako se ova kategorija ne bi dovela u nepovoljan položaj u odnosu na druge kategorije korisnika“.\nBjeković je ukazao da su posebno rizična kategorija starije osobe ili osobe na granici radnog angažovanja koje se nerijetko otpuštaju kao tehnološki višak i prije nego što se analizirali njihov dalji položaj.\nU posljednje vrijeme, dodao je, kao posljedica promjene svijesti o porodičnom nasilju svjedoci smo pojavi ekonomskog, psihičkog i fizičkog nasilja starijih, naročito u uslovima poremećenih porodičnih odnosa.\n„ I ovdje postoji više problema, uključujući nedostatak mjera podrške žrtvama u slučajevima nasilja u porodici“, kazao je zamjenik Bjeković.\nPrema njegovim riječima, Zaštitnik konstatuje da daleko na margini posebno stoje starije osobe u seoskim domaćinstvima, a naročito žene kao posebno marginalizovane.\n„To je posebno došlo u prvi plan nakon donošenja propisa u oblasti socijalne zaštite kojim su dodijeljenje naknade korisnicama sa određenim radnim iskustvom i boravkom na birou rada, dok su žene u seoskim domaćinstvima sa dokazanim ogromnim neformalnim radom ostale u cjelosti na margini“, kazao je Bjeković.\nGovoreći o međunarodnim standardima podsjetio je na dokumenta kao što su Bečki plan akcije u odnosu na starenje, UN Principi o starijim osobama, Madridski međunarodni plan akcije starenja, Rezolucija Savjeta za ljudska prava o ljudskim pravima starijih osoba, upućujući i na instrumente Savjeta Evrope: EKLJP i Evropska socijalna povelja (revidovana).


June 2009 – Wild Boars Kragujevac\nVeprovi idu u finale!\nadmin June 24, 2009\nU veoma neizvesnoj polufinalnoj utakmici Nacionalne lige Srbije, Divlji Veprovi su trijumfovali protiv Pantera iz Pančeva rezultatom 40-27. Ovom pobedom, Kragujevčani su se plasirali u finale NLS 2009. koje će se odigrati 5. jula u ...\nU nedelju, 21. juna 2009. godine na pomoćnom terenu stadiona Čika Dača u 18h, Divlji Veprovi organizuju try-out za sve one koji žele da postanu deo šampionskog tima. Sve što je potrebno je da ponesete ...\nBez poraza u NLS-u\nDivlji Veprovi su u 7. kolu Nacionalne lige Srbije dočekali ekipu Lovaca iz Vrbasa. Utakmica se odigrala na stadionu FK Šumadija i završena je rezultatom 88:6 u korist Kragujevčana. Mladi igrači Vrbasa su se borili ...


07.08.2019. 20:45 > 20:53\nIzgradnja stanova za pripadnike službi bezbednosti je samo jedan u nizu investicionih projekata koje Vlada Srbije realizuje od kada je postignuta ekonomska stabilnost zemlje, kaže premijerka Ana Brnabić.\nKaže i da je jedan od glavnih zadataka vlade da održi fiskalnu disciplinu uspostavljenu za vreme premijerskog mandata Aleksandra Vučića.\nUpitana kako se došlo do cene od 500 evra po kvadratu, koliko će koštati stanovi u Novom Sadu i kakva je u tome ekonomska računica izvođača radova, Brnabić je rekla da izvođači daju svoje cene, a da ostatak do 500 evra subvencioniše Vlada Srbije.\nPodsetila je da u skladu sa zakonom, koji je donet kao leks specijalis, cena tih stanova može da bude najviše 500 evra po kvadratu, koliko je u Beogradu i Novom Sadu, dok su u drugim gradovima, kako kaže, cene niže zbog kupovne moći građana.\n"Ideja predsednika Srbije Aleksandra Vučića bila je da nastavimo da pokazujemo da nam je stalo do pripadnika službi bezbednosti i zato smo krenuli u taj projekat od nacionalnog značaja", istakla je Brnabić.\nNa pitanje kada će na red doći zdravstveni i prosvetni radnici, premijerka je rekla da su pre izgradnje stanova za pripadnike službi bezbednosti poboljšani uslovi rada, nabavljena nova oprema i povećane plate, a da se isto, kako je istakla, radi i za ostale zaposlene u javnom sektoru.\nKako je rekla, od 2015. godine do danas najveće povećanje plata bilo je u zdravstvu, između 28 i 30 odsto, kao i da se u toj oblasti realizuje "Projekat jedna i milijarda u zdravstvo" u okviru kojeg se, istakla je Brnabić, prvi put posle više decenija ulaže u rekonstrukciju domova zdravlja kliničkih centara u Srbiji.\n"Raspisali smo tender za Klinički centar Vojvodine, 2. septembar je rok za ponude i nadam se da ćemo do kraja godine početi sa rekonstrukcijom tog centra, a obnavljamo i domove zdravlja po najmanjim opštinama za šta se izdvajaju ogromna sredstva", kazala je Brnabić i dodala da je mnogo urađeno i u prosveti.\nPodsetila je da je da su u prvoj godini mandata njene vlade sve škole u Srbiji povezane na internet i naglasila da se trenutno povezuje prvih 500 škola na brzi bežični internet tako da će od 1. septembra funkcionisati 10.000 digitalnih učionica za oko 200.000 učenika.\nUpitana na koji je deo privrede država fokusirana, ko su investitori koji danas dolaze u Srbiju i o kritikama da se dovode "investitori za motanje kablova i šrafova koji u Srbiji traže jeftinu radnu snagu", premijerka je rekla da je u situaciji kada je nezaposlenost veća od 25 odsto, kao što je bilo 2012. godine, vlada morala da dovodi investitore koji su, pre svega, otvarali radna mesta.\n"To nisu fabrike visoke tehnologije, ali važno je da obezbedite radna mesta i smanjite nezaposlenost, a postepeno gradite kredibilitet kao investiciona destinacija što je radila Vučićeva vlada i to vrlo uspešno", kazala je Brnabić.\nDodala je da njen zadatak kao premijerke bio da se takav trend nastavi i istovremeno da se počne sa transformacijom domaće ekonomije u ekonomiju zasnovanu na znanju, inovacijama i naprednim tehnologijama.\n"To sam mogla, jer smo do tada postali politički i ekonomski stabilni i kredibilniji kao investiciona destinacija. Sada uspevamo da dovodimo investitore koji mnogo više ulažu u visoku tehnologije, kao što su ZF Pančevo, En-Si-Ar, Tojo tajers...", kazala je premijerka.


Evropski sud potvrdio pravo na odštetu "izbrisanima" iz Slovenije\nFena 27.06.2012 13:31\nLJUBLJANA - Evropski sud za ljudska prava potvrdio je svoju presudu iz jula 2010. godine prema kojoj je Slovenija "brisanjem" stalnog prebivališta neslovencima bez slovenskog državljanstva prilikom osamostaljenja kršila odredbe iz Evropske konvencije o ljudskim pravima, te pravno nije uredila tu problematiku prema odluci slovenskog ustavog suda iz 1999. godine, objavio je u srijedu slovenska štampa.\nSenat Evropskog suda za ljudska prava u utorak je potvrdio prvostepenu presudu iz postupka "Kurić i ostali protiv Slovenije" na koju je slovenska vlada uložila priziv, te šestorici od 11 "izbrisanih" priznao pravo na nematerijalnu odštetu od 20.000 evra, piše ljubljansko "Delo".\nUz to, sud je Sloveniji naložio da u roku godine dana uspostavi mehanizam za priznanje odštete svim oštećenima u postupku.\nSenat suda u Strasbourgu svojom je konačnom presudom potvrdio da je postupak Slovenije prema "izbrisanima" kršio odredbe evropske konvencije o ljudskim pravima koje se odnose na poštovanje privatnog i porodičnog života, prava na učinkovit pravni lijek i odredaba koje zabranjuju diskriminaciju.\nUprkos naporima napravljenim od 1999. godine, nakon odluke slovenskog ustavnog suda da za "brisanje" skoro 26.000 neslovenaca iz bivših jugoslavenskih republika nije bilo pravog pravnog temelja, slovenske vlasti tu problematiku nisu uspjele riješiti cjelovito i brzo kako bi se uklonile teške posljedice koje je brisanje iz stalnog registra stanovništva imalo za oštećene, ocjena je senata Evropskog suda za ljudska prava u Strasbourgu.\nSud očekuje, navodi slovenska štampa, da će slovenska vlada donijeti mjere i zakone koje će "izbrisanim" neslovencima omogućiti retroaktivno vraćanje prava na prebivalište.\n"Očekujemo da će se vlada zbog ovakve presude morati ponovo početi baviti problemom izbrisanih i da će u skladu s presudom u roku godine dana donijeti cjelovite mjere, a u njihovo planiranje uključiti i predstavnike izbrisanih", navela je u srijedu u saopštenju za javnost, reagiujući na presudu Evropskog suda za ljudska prava, grupa slovenskih nevladinih organizacija.\nSlovenske parlamentarne stranke vrlo su suzdržane u vezi presude zbog potencijalnih odšteta koje će Slovenija morati platiti, objavili su slovenski mediji. Vlada je objavila da za sada ne može komentarisati presudu s obzirom da je treba proučiti.\nPredsjednik stranke slovenskih penzionera (DESUS) i ministar vanjskih poslova Karl Erjavec rekao je da je Slovenija kao potpisnica Evropske konvencije o ljudskim pravima dužna poštovati presude Evropskog suda za ljudska prava, da presudu treba pažljivo proučiti, te uvažiti njene preporuke, kako bi se došlo do konačnog rješenja pitanja "izbrisanih" neslovenaca.\nBivši slovenski ustavni sudija Matevž Krivic koji je jedno vrijeme pružao pravnu pomoć "izbrisanima" rekao je za ljubljanski dnevni list "Dnevnik" da je presuda iz Strasbourga "zvonka zaušnica" za Sloveniju i da će slovenska vlada morati sama ponuditi odgovarajuće odštete "izbrisanima" ako ne želi da to učini sam Evropski sud za ljudska prava.


Portfolio proizvoda bez glutena bogatiji za Cipiripi Nugat - WANNABE MAGAZINE\nPortfolio proizvoda bez glutena bogatiji za Cipiripi Nugat\nSvake godine u Srbiji se beleži sve veći broj ljudi koji su osetljivi na gluten, a dodatni problemi sa kojima se suočavaju oboleli od celijakije, odnosno osobe koje pate od trajnog poremećaja podnošenja glutena, jeste činjenica da je gluten prisutan u gotovo svim industrijskim proizvodima.\nKompanija Nestlé je prva kompanija u Srbiji koja je ostvarila saradnju sa Udruženjem Srbije za celijakiju i jedini proizvođač na našem tržištu koji ima pravo na upotrebu međunarodne oznake za proizvode koji ne sadrže gluten – znak precrtane pšenice. Cipiripi je jedini krem bez glutena u Srbiji sertifikovan od strane Evropske asocijacije udruženja obolelih od celijakije i Udruženja Srbije za celijakiju sa kojim već godinama uspešno sarađuje.\n“Prema poslednjim istraživanjima procenjuje se da u Srbiji ima 70,000 ljudi obolelih od celijakije, a svakim danom sve je više onih kojima se ova bolest dijagnostikuje dok blagovremeno prepoznavanje simptoma može preduprediti teška oštećenja probavnih i drugih organa. Takođe, vrlo je važno da kompanije iz prehrambene industrije koji zaista žele da doprinesu zdravlju potrošača otvore svoja vrata i sarađuju sa Udruženjem Srbije za celijakiju – da na deklaracijama jasno istaknu sadržaj koji odgovara onome što se nalazi u proizvodu, i ukoliko su u mogućnosti, da imaju odvojene pogone za proizvodnju proizvoda bez glutena”, izjavila je Vesna Pavkov, predsednica Udruženja Srbije za celijakiju.\nZa proizvodnju bezglutenskih proizvoda neophodno je ispuniti komplikovane uslove proizvodnje, kako bi se sprečila unakrsna kontaminacija proizvoda, a proizvodnja Cipiripi krema u fabrici u Surčinu u potpunosti zadovoljava stroge kriterijume proizvodnje.\nCipiripi krem i Cipiripi tabla sertifikovani su proizvodi bez glutena. Odnedavno, svi ljubitelji crnog dela krema mogu da uživaju i u neodoljivom čokoladno lešnikastom ukusu novog proizvoda Cipiripi Nugat, koji je kao i svi Cipiripi kremovi bez glutena, ne sadrži veštačke boje i konzervanse.\nKompanija Nestlé u fabrici u Surčinu pored svog uobičajenog portfolija, proizvodi i namirnice bez glutena, prema najvišim standardima, sa znakom precrtane pšenice, koje bezbedno mogu konzumirati osobe obolele od celijakije, kao i osobe koje su osetljive na gluten ili svako ko želi da posveti dodatnu pažnju načinu ishrane.


Entiteti stali u red za vakcine – Poslovnidnevnik.BA\nUtorak , Septembar 22 2020\nSTJEPAN MESIĆ ZA N1 -DODIK I ČOVIĆ SU RAZBIJAČI BIH\nUPRKOS BOLESTI MLADI INOVATOR STEFAN UNIĆ POBEĐUJE NA SVIM TAKMIČENJIMA U SVIJETU\nZagreb opet pogoršao odnose sa Sarajevom ,hrvatski mediji šokirani …\nJelena Karleuša zvijezda sa balkana -Oskudan donji dio, a grudi prekrivene samo trakicama\nDeksametazon odobren za liječenje od korona virusa\nScientific American vrijeme je da Trump ode a da Biden dodje na vlast\nSIPA UHAPSILA ASIMA KAMBERA ZBOG ..\nHome / Vijesti / BiH / Entiteti stali u red za vakcine\nEntiteti stali u red za vakcine\n3 sedmice ago\tBiH, Gradovi, Regija, Svijet, Vijesti Leave a comment 217 Views\nBANJALUKA, SARAJEVO – BiH intenzivno radi na nabavci vakcina protiv virusa korona i dok je RS pokazala interesovanje za ruske vakcine, Vlada FBiH u petak je donijela odluku o nabavci 800.000 vakcina protiv virusa korona u okviru međunarodnog programa.\nVlada FBiH je usvojila informaciju o potrebi nabavke vakcine za FBiH u okviru COVAX mehanizma, a ovaj sporazum Svjetske zdravstvene organizacije do sada je potpisalo više od 170 zemalja, čiji je cilj podijeliti buduće vakcine zemljama u razvoju.\nU Ministarstvu zdravstva FBiH saopštili su da je riječ o količini za 40 odsto stanovništva, a za nabavku ovih vakcina Vlada FBiH će izdvojiti ukupno 13,1 milion KM, dok će do 15. septembra ove godine Vlada FBiH osigurati 15 odsto od ukupnog iznosa.\nU ovom ministarstvu su istakli da još ne znaju čiju će vakcinu dobiti, te da će preuzeti onu koja bude odobrena.\n“Federalno ministarstvo je zaduženo da s Ministarstvom civilnih poslova BiH do kraja ovog mjeseca potpiše sporazum o nabavci cjepiva”, saopšteno je iz Vlade FBiH.\nKako nam je potvrđeno, Vlada RS je već uputila zahtjev Ambasadi Ruske Federacije za nabavku vakcina protiv kovida-19.\nNenad Stevandić, predsjednik Tima za praćenje sprovođenja mjera Republičkog štaba za vanredne situacije, za “Nezavisne” je rekao da je nabavka vakcina protiv virusa korona problem koji je poprimio nacionalne razmjere, jer, prema njegovim riječima, trka u pravljenju i nabavci vakcina liči na trku u naoružavanju tokom blokovske podjele svijeta.\n“Mislim da su svi relevantni faktori u RS posvećeni da ovaj problem ne rješavamo marketinškim objavama, već da na najbolji mogući način nabavimo vakcinu”, rekao je Stevandić.\nDodao je da je svaka saradnja i sa EU, SZO, Rusijom ili Kinom u nabavci vakcina dobrodošla.\n“Najvažnije je da na vrijeme nabavimo vakcine, a ja ne sumnjam da ćemo nabaviti kvalitetnu vakcinu i da ćemo je nabaviti na vrijeme”, rekao je Stevandić.\nU BiH je u petak registrovano 295 novih slučajeva zaraze virusom korona i to 214 osoba je novozaraženo u FBiH, 79 osoba u RS, i dvije osobe u Brčko distriktu. Najveći broj slučajeva registrovan je u Kantonu Sarajevo, gdje je novozaraženo 55 osoba, dok je u RS najviše novooboljelih u Banjaluci, njih 16.\nBranislav Zeljković, direktor Instituta za javno zdravstvo RS, istakao je da je epidemiološka situacija i dalje nepovoljna, ali da tokom ove sedmice u RS broj zaraženih nije bio trocifren, što daje nadu pred početak nove školske godine.\n“Pod lupom će u narednih 15 dana biti škole i objekti u blizini škola, a pažnja će se obratiti i na javni prevoz, gdje će se svi morati striktno pridržavati propisanih mjera”, kazao je Zeljković.\nNaglasio je da nošenje maski za većinu osoba koje su hronični bolesnici ne predstavlja opasnost, već dodatnu zaštitu.\nOd posljedica virusa korona u BiH u petak je preminulo devet osoba, sedam osoba u FBiH, i to četiri muškaraca iz Busovače, Tuzle, Ilidže i Travnika te tri žene iz Zenice, Olova i Sarajeva.\nU RS u petak su preminule dvije osobe, a riječ je o osobama iz Ugljevika i Donjeg Žabara./anjamatarugic/nezavisne/\nPrevious Kinezi ucjenjuju Dodika ,neće da grade autoput Banja Luka -Prijedor sada traže …\nNext Ko je čovjek koji je crnogorsku opoziciju doveo do pobjede\nStjepan Mesić, bivši predsjednik Republike Hrvatske, komentarisao je u “Danu uživo” na N1 posjetu Zagrebu …


f Otvaranje Arhus centra Novi Beograd - Arhus Centar Subotica\nOtvaranje Arhus centra Novi Beograd\nArhus centar Novi Beograd svečano je otvoren danas s zadatkom da se unapredi primena zakona iz oblasti zaštite životne sredine, kao i inkluzivno upravljanje u ovoj oblasti u Beogradu, i širom Srbije. Centar je uspostavljen saradnjom između Ministarstva poljoprivrede i zaštite životne sredine i organizacije civilnog društva „Mladi istraživači Srbije” a uz podršku Misije OEBS-a u Srbiji je svečano otvoren u Beogradu.\n„Primena Arhuske konvencije u praksi je složen proces koji zahteva sinhronizovane mere različitih subjekata sistema zaštite životne sredine ali i dosledniju reformu kompletne javne uprave i društva u celini. Ovo naročito zbog toga što sve tri grupe standarda koje Konvencija utvrđuje prevazilaze okvire nadležnosti Ministarstva i zadiru u različita pitanja funkcionisanja javne uprave u celini, funkcionisanja pravosuđa i zakonodavne vlasti, izgradnje i jačanja demokratskih institucija, jačanja pravne države, ostvarivanja ljudskih prava. Naš cilj je stvaranje uslova za potpuno ostvarivanje standarda utvrđenih Arhuskom konvencijom i drugim relevantnim međunarodnim ugovorima u oblasti životne sredine i potpuna harmonizacija nacionalnih propisa sa propisima Evropske unije“, rekla je prilikom otvaranja državni sekretar Ministarstva poljoprivrede i zaštite životne sredine Stana Božović.\nOd uspostavljanja prvog Arhus centra u Kragujevcu 2010. godine, mreža Arhus centara se proširila i trenutno uključuje pet Arhus centara: Arhus centre Kragujevac, Novi Beograd, Novi Sad, Subotica i Arhus centar južne i istočne Srbije. Predstavnici Arhus centara Kragujevac, Novi Sad, Subotica i Arhus centra južne i istočne Srbije su izložili realizovane aktivnosti na planu sprovođenja Arhuske konvencije u Republici Srbiji kao i aktivnosti mreže Arhus centara.


Vesti, 25.02.2021, 12:00 PM\nGrupa naučnika sa švajcarskog tehničkog univerziteta ETH u Cirihu otkrila je novu vrstu napada koji bi kriminalcima mogao omogućiti da prevare PoS terminal tako da se plaćanje obavi beskontaktnom Mastercard karticom žrtve kao da je Visa kartica.\nNjihovo istraživanje temelji se na studiji iz septembra prošle godine o napadu u kome se zaobilazi PIN kartice, koji može omogućiti kriminalcima da iskoriste ukradenu ili izgubljenu Visa kreditnu karticu za kupovinu velike vrednosti a bez PIN-a kartice.\n„Ovo nije samo puko mešanje marki kartica, već ima ozbiljne posledice“, rekli su istraživači. „Na primer, kriminalci mogu da koriste ovo u kombinaciji sa prethodnim napadom na Visa kako bi takođe zaobišli PIN za Mastercard kartice.“\nIstraživači su rekli da je Mastercard, pošto je obavešten o ovome, primenio odbrambene mehanizme kako bi sprečio takve napade. Detalji o napadu će biti predstavljeni na 30. USENIX simpozijumu posvećenom bezbednosti, koji će se održati u avgustu.\nBaš kao i prethodni napad na Visa kartice, i najnovije istraživanje iskoriščava „ozbiljne“ ranjivosti u široko korištenom EMV beskontaktnom protokolu, samo što je ovog puta meta Mastercard kartica. EMV, nazvan po osnivačima Europay, Mastercard i Visa, međunarodni je protokol za plaćanje pametnim karticama u prodavnici. U decembru 2019. godine objavljeno je da EMV ima preko 9 milijardi kreditnih i debitnih kartica širom sveta. Uprkos tvrdnjama o sigurnosti standarda, otkriveni su brojni nedostaci u ovom protokolu.\nKada je reč o ovom najnovijem napadu, on se izvodi upotrebom Android aplikacije koja implementira takozvani „čovek u sredini“ napad (Man-in-the-Middle, MitM), omogućavajući aplikaciji ne samo da inicira poruke između dva kraja - terminala i kartice, već i presretanje i manipulisanje NFC (ili Wi-Fi) komunikacijama kako bi se izvela zamena kartica.\nTerminal za plaćanje prepoznaje marku koristeći kombinaciju onoga što se naziva primarnim brojem računa (PAN, takođe poznat i kao broj kartice) i identifikatora aplikacije (AID) koji identifikuje vrstu kartice (npr. Mastercard Maestro ili Visa Electron), i zatim koristi ovo drugo da aktivira određeni kernel za transakciju.\nEMV kernel je skup funkcija potrebnih za obavljanje EMV kontakta ili beskontaktne transakcije.\nNapad, nazvan „mešanje marke kartica“, koristi činjenicu da AID-ovi nisu autentifikovani na platnom terminalu, što omogućava da se terminal prevari da aktivira pogrešan kernel, a samim tim i banka koja obrađuje plaćanja u ime trgovca, da prihvati beskontaktne transakcije sa PAN-om i AID-om koji označavaju različite marke.\n„Napadač istovremeno izvršava Visa transakciju sa terminalom i Mastercard transakciju sa karticom“, rekli su istraživači.\nNapad, međutim, zahteva da se ispune brojni preduslovi da bi bio uspešan. Pre svega, kriminalci moraju imati pristup žrtvinoj kartici, pored toga što moraju da budu u mogućnosti da modifikuju komande terminala i odgovore kartice pre nego što ih predaju odgovarajućem primaocu.\nViše detalja o ovome možete naći ovde.


Gradiska.com - “Reforma sektora javnih vodnih usluga u RS”\nčetvrtak, 28 januar 2021 14:13\n“Reforma sektora javnih vodnih usluga u RS”\nO reformi sektora javnih vodnih usluga u RS i BiH govorilo se na sastanku Upravnog odbora Udruženja vodovoda Republike Srpske koji je održan u Gradišci.\nSandro Zeničanin direktor KP „Vodovod“ Gradiška kaže da su započete aktivnosti na realizaciji svih koraka kako bi sektor javnih usluga digli na viši nivo.\nZeničanin ističe da postoji tehnička i finansijska podrška međunarodnih partnera UNDP- a i ambasade Švajcarske Svjetske banke čiji su predstavnici putem on line uključenja bili dio ovog sastanka. Sastanku su prisustvovali i predstavnici ministarstva poljoprivrede, šumarstva i vodoprivrede RS od kojih se očekuje reforma zakosnkih i podzakonskih akata kako bi se ispunili uslovi i time unapredio sektor vodnih usluga.\nKako bi se omogućila održivost investicija preduslov je da se obezbjedi funkcionalan sistem vodnih usluga.U banjalučkom Vodovodu kažu da realizuju tri projekta koja se između ostalog baziraju na izgradnji nove vodoodne mreže.\nOko 20 posto stanovništa u RS još uvijek nema riješen stabilan sistem pitke vode, što se tiče odvodnje otpadnih voda samo 30 posto stanovništa u RS i BiH je pokriveno ovom uslugom. Gradiška počinje sa realizacijom projekta pročišćavanja otpadnih voda.\nNa sastanku je rečeno da su vidljivi primjeri dobre prakse komunalna preduzeća u Gradišci i Bijeljini koja su dobrim dijelom rješila problem vodosnabdijevanja i odvođenja otpadnih voda.\nViše iz kategorije: « Nagrađeni najuspješniji prosvjetni radnici u Gradišci\tRevija oglavlja u Kulturnom centru Gradiška »


Svet - Stranica 1049 od 1236 - Dnevni list Danas\nPočetna » Svet » Page 1049\nU kojim zemljama su najveće saobraćajne gužve?\nIstraživanje međunarodne kompanije INRIX pokazuju da su najveće saobraćajne gužve prošle godine zabeležene na Tajlandu, gde su vozači u proseku godišnje čekali 61 sat, prenosi Anadolija.\nPiše: Danas Online/ N1 21. 2. 2017.\nRS: Zakazana sednica o tužbi\nKolegijum Narodne skupštine Republike Srpske večeras je odlučio da u ponedeljak bude održana posebna sednica.\nPiše: FoNet 21. 2. 2017.\nJoš se ne zna uzrok smrti Čurkina\nObdukcijom posmrtnih ostataka ruskog ambasadora u Ujedinjenim nacijama Vitalija Čurkina nije utvrđen uzrok njegove iznenadne smrti, već su za to neophodni dodatni testovi, saopšteno je danas u Njujorku.\nIvanić pisao haškom sudu\nPredsedavajući Predsedništva Bosne i Hercegovine Mladen Ivanić uputio je pismo Međunarodnom sudu pravde u Hagu.\nPovišena radijacija širom Evrope\nŠirom Evrope, odnosno u sedam zemalja od severa do istoka kontinenta, zabeležen je rast stepena radijacije, objavio je britanski dnevnik „Indipendent“.\nVankovska: Vlada Makedonije biće kratkog veka\nDemokratska unija za integraciju, najjača politička stranka etničkih Albanaca u Makedoniji, odustala je od svog zahteva za zvaničnu upotrebu albanskog jezika na celoj teritoriji Makedonije.\nPiše: Ruža Ćirković 21. 2. 2017.\nDesetine mrtvih na plaži\nViše od 70 tela afričkih izbeglica pronađeno je na plaži kod libijskog grada Zavija, javio je danas AP pozivajući se na libijski Crveni polumesec.\nJosipović: Odnosi Hrvatske i Srbije nikad lošiji\nOdnosi Hrvatske i Srbije nikada nisu bili lošiji, ocenio je bivši hrvatski predsednik, a sada lider stranke Naprijed Hrvatska Ivo Josipović, ukazujući da se nacionalizmi međusobno hrane i da politika ne sme prepustiti drštvo mržnji.\nBombaški napad na sud u Pakistanu\nPetoro ljudi je ubijeno danas u napadu grupe bombaša samoubica na zgradu suda na severozapadu Pakistana, javio je AP.\nAvion udario u tržni centar\nČetvoro američkih turista i pilot Australijanac poginuli su kada se laki avion u plamenu srušio na tržni centar neposredno posle poletanja sa aeorodroma u Melburnu, saopštili su australijski zvaničnici.\nProtiv Trampa na Dan predsednika\nNekoliko hiljada ljudi okupilo se u Njujorku i nekoliko američkih gradova protiv Donalda Trampa povodom praznika u SAD, Dan predsednika posvećenog svim američkim predsednicima.\nPiše: Danas Online 21. 2. 2017.\nPensa na zastavi SAD sačekala zvezdica više\nZastava SAD koja je stajala iza američkog potpredsednika Majkla Pensa tokom njegove posete Briselu imala je 51, umesto 50 zvezdica, po jednu za svaku saveznu državu, prenosi AP.\nPiše: Fonet 20. 2. 2017.\nRusija odbacuje optužbe Crne Gore\nOptužbe na račun Rusije od strane visokih zvaničnika Crne Gore suviše su ozbiljne, bez potkrepljivanja činjenica i neodgovorne, rekao je danas portparol Kremlja Dmitrij Peskov.\nPiše: S. D. 20. 2. 2017.\nIzetbegović: Da se dokaže krivica Srbije\nČlan Predsedništva Bosne i Hercegovine Bakir Izetbegović izjavio je danas, posle sednice Predsednišva Stranke demokratske akcije, da očekuje da se pred sudom u Hagu dokaže krivica Srbije za genocid.\nMATIS: Nismo ovde zbog vaše nafte\nAmerička vojska nije u Iraku „da bi se domogla bilo čije nafte“, rekao je danas ministar odbrane SAD Džejms Matis na početku svoje posete Iraku, distancirajući se – kako to tumači Rojters – od ranijih komentara predsednika Donalda Trampa.\nPiše: M. K. 20. 2. 2017.\n1 … 1.048 1.049 1.050 … 1.236


ZAŠTITA OD POŽARA prioritet na tržištu | Professional Security Systems Magazine\nZAŠTITA OD POŽARA prioritet na tržištu\nPoslednji izveštaj posvećen tržištu sistema zaštite od požara pokazuje da se u ovom sektoru do 2022. godine očekuje rast sa 52,19 milijardi dolara, koliko je zabeleženo u 2016, na 93,46 milijardi dolara, sa složenom godišnjom stopom rasta od 9,7 odsto u predviđenom periodu\nPrema navodima ove istraživačke kuće, vladine agencije širom sveta sprovode stroge mere za smanjenje gubitaka nastalih u požarima, koji su učestali usled klimatskih promena i enormno visokih tempertura. Zabeleženo je povećano izdvajanje novca za požarnu zaštitu u velikom broju preduzeća, što podstiče sve veću potražnju za sistemima za zaštitu od požara. U poslednjih nekoliko godina ostvaren je ogroman napredak na planu upravljanja objektima u zemljama u razvoju, naročito u oblasti automatike u zgradama. Različiti bezbednosni aspekti prisutni su u sistemima automatizacije zgrada, između ostalog u sistemima za nadzor i kontrolu, HVAC sistemima, sistemima za proizvodnju struje, osvetljenju, sigurnosnim i bezbednosnim sistemima i liftovima.\nOčekuje se da će najveću stopu rasta u toku prognoziranog perioda zabeležiti tržište pasivnih sistema zaštite od požara koji se odnosi na skup odredbi i propisa koje treba poštovati.\nSistemima za suzbijanje požara pripada najveći udeo na globalnom tržištu zaštite od požara na osnovu podataka o proizvodima iz 2016. U predviđenom periodu se očekuje da sistemi za suzbijanje požara, kao što su prskalice i protivpožarni aparati nađu široku primenu na komercijalnom vertikalnom tržištu. Takođe se predviđa da će softveri za sofisticiranu analizu požara zabeležiti najveću stopu rasta tokom prognoziranog perioda, kako bi se donosile ispravne odluke i sprečile moguće materijalne štete.\nOčekuje se da će komercijalna vertikala zauzeti najveći udeo na tržištu sistema za zaštitu od požara do 2022. godine, dok će tržište sistema zaštite od požara za vertikalu eksploatacije i prerade nafte, gasa i rudarstva zabeležiti najveću stopu rasta između 2017. i 2022. zbog visokog rizika od požara povezanih sa ovom podsektorom.\nPredviđa se da će Severna Amerika osvojiti najveći udeo i dominirati na tržištu sistema za zaštitu od požara između 2017. i 2022, mahom zahvaljujući povećanju svesti o važnosti instaliranja sistema zaštite od požara, a pre svega zbog uvođenja državnih propisa za zaštitu od požara.\nU Americi postoje brojni proizvođači različitih sistema i opreme za zaštitu od požara, kao što su detektori dima, detektori plamena, detektori toplote, prskalice, aparati za gašenje, požarni alarmi, sirene, kontrolne table i interfejsi, softveri za analizu požara, i mnogi drugi.\nNaki od glavnih aktera na tržištu sistema za zaštitu od požara su Honeywell International Inc., Johnson Controls, Tyco, Siemens i United Technologies


AZ Alkmar otpustio trenera - SPORTSKI ŽURNAL\nNJegova smena usledila je dan nakon što su holandski mediji objavili da bi sledeće sezone na klupi Fejnorda mogao da zameni Dika Advokata, uprkos tome što je AZ bez poraza u holandskoj ligi i sa velikim šansama da se plasira u nokaut fazu Lige Evrope\nFOTO: Tviter/AZ Alkmar\nFudbalski klub AZ Alkmar otpustio je danas trenera Arnea Slota nakon medijskih natpisa da bi sledeće sezone mogao da preuzme Fejndord.\nNJegova smena usledila je dan nakon što su holandski mediji objavili da bi sledeće sezone na klupi Fejnorda mogao da zameni Dika Advokata, uprkos tome što je AZ bez poraza u holandskoj ligi i sa velikim šansama da se plasira u nokaut fazu Lige Evrope.\n- Razgovarali smo sa Arneom posle tih medijskih izveštaja. Kao klub smo izabrali da se odmah oprostimo. Želimo trenera koji je u potpunosti fokusiran na AZ - rekao je tehnički direktor kluba Mak Huinerts.\nAZ Alkmar je trenutno sedmi na tabeli holandskog šampionata sa deset bodova manje od prvoplasiranog Ajaksa.\nU Ligi Evrope je treći u Grupi F sa osam bodova koliko ima i Real Sosijedad, a u poslednjem kolu gostuje Rijeci.\nSlot: Teško da smo mogli više od ovoga da uradimo u napadu\nPartizan prokockao nemoguće - 2:0 u 86. minutu sa igračem više za oproštaj od Evrope


Najnovije vesti | Televizija Valjevo plus\nEmisije / Produkcija\nJedan je LIFE\nKad sveci marširaju\nLepeza zdravlja i lepote\nŠkolarci u fokusu\nSutra bez vode deo Karađorđeve...\nObustava saobraćaja na deonici Krčmar - Divčibare\nZbog radova na putu Krčmar-Divčibare od ponedeljka 14. juna saobraćaj na ovoj deonici biće u potpunosti obustavljen, saopšteno je iz Preduzeća za puteve Valjevo, koje izvodi radove.\nDatum kreiranja: 13 jun 2021\nNapišite komentar\t(0 Komentara)\nU Valjevu jedan novi slučaj infekcije\nPrema najnovijem izveštaju ZZJZ, korona virus laboratorijski je potvrđen kod jednog lica iz Valjeva, dok u ostalim opštinama Kolubarskog okruga u poslednja 24 sata nije bilo novoinficiranih.\nNapišite komentar\t(1 Komentar)\nU Kolubarskom okrugu petoro novozaraženih\nKorona virus u poslednja 24 sata laboratorijski je potvrđen kod pet osoba iz Kolubarskog okruga. U Valjevu su zabeležena četiri nova slučaja zaraze, u Ubu jedan, dok u ostalim opštinama Okruga nema novozaraženih.\nDatum kreiranja: 12 jun 2021\nU Ubu pet novozaraženih\nKorona virus u poslednja 24 sata laboratorijski je potvrđen kod pet osoba iz Uba, dok u ostalim opštinama Kolubarskog okruga od poslednjeg izveštaja nisu zabeleženi novi slučajevi infekcije.\nDatum kreiranja: 11 jun 2021\nPsihološka podrška u Centru za vantelesnu oplodnju\nOd jula ove godine ponovo će biti dostupno psihološko savetovanje u okviru Centra za vantelesnu oplodnju Opšte bolnice Valjevo, za osobe i parove koji imaju problem sa začećem. Čini se da je problem neplodnosti tema o kojoj se još uvek otvoreno ne razgovara.\nU nedelju vakcinacija u Dračiću, u utorak Brankovina i Gola Glava\nDom zdravlja Valjevo i Mesna zajednica Dračić pozivaju sve zainteresovane meštane ovog i susednih sela da u nedelju 13. juna od 8 do 11 časova dođu na vakcinaciju protiv koronavirusa u ambulantu Dračić.\nDatum kreiranja: 10 jun 2021\nNovi slučajevi korone u Valjevu i Ubu\nU poslednja 24 sata korona virus je registrovan kod još deset stanovnika Kolubarskog okruga. Valjevo ima četiri nova slučaja zaraze, Ub šest, dok u ostalim opštinama Okruga nema novoinficiranih.\nValjevo bez novozaraženih\nU poslednja 24 sata infekcija korona virusa laboratorijski je potvrđena kod četiri osobe iz Uba, dok u ostalim opštinama Kolubarskog okruga nema novoobolelih.\nDatum kreiranja: 09 jun 2021\nGimnazijalci zablistali na republičkim takmičenjima\nValjevska gimnazija i ove godine može da se pohvali zavidnim rezultatima svojih učenika i profesora na takmičenjima u oblasti i društvenih i prirodnih nauka.\nPonovo radi Škola za trudnice i roditeljstvo Doma zdravlja\nPosle pauze od pet i po meseci Dom zdravlja Valjevo je krajem maja nastavio sa organizacijom Škole za trudnice i roditeljstvo. Prvi put za 16 godina postojanja desila se tolika pauza, uslovljena pandemijom korona virusa.\nBez novoobolelih u Valjevu\nU Valjevu u poslednja 24 sata nisu zabeleženi novi slučajevi zaraze korona virusa. Prema izveštaju ovdašnjeg ZZJZ, u Osečini je virus laboratorijski potvrđen kod jedne osobe, dok u ostalim opštinama Kolubarskog okruga nije bilo novozaraženih.\nDatum kreiranja: 08 jun 2021\nObavljena revakcinacija u KP domu, Poćuti, Stavama i Taoru\nUz redovan rad na vakcinalnom punktu „Narcis“ Dom zdravlja Valjevo je krajem prošle nedelje i za vikend obavio revakcinaciju u KP domu, Poćuti, Stavama i Taoru.\nProtest valjevskih advokata u četvrtak\nAdvokati zahtevaju da se povuče Nacrt Zakona o parničkom postupku. Advokatska komora Srbije i Ministarstvo pravde potpisali su sporazum 4. juna. Upravni odbor AKS je tako video rešenje problema, dok većina advokata smatra da se ovaj problem ne može rešavati na takav način, rekao je na konferenciji za medije Odbora advokata Valjeva, predsednik Mladen Nikić.\nMinistarka i prof. dr Darija Kisić Tepavčević posetila Mionicu\nSamohranoj porodici Jakovljević u selu Popadić kod Mionice ministarka za socijalnu zaštitu Darija Kisić Tepavčević i predsednik opštine Mionica Boban Janković uručili su računare i nameštaj, kao poklon za useljenje u novu kuću izgrađenu uz podršku opštine i Vlade.\nDatum kreiranja: 07 jun 2021\nU Kolubarskom okrugu dvoje novozaraženih\nPrema najnovijem izveštaju gradskog ZZJZ, korona virus laboratorijski je potvrđen kod jedne osobe iz Valjeva i kod jedne iz Uba, dok u ostalim opštinama Kolubarskog okruga u poslednja 24 sata nije bilo novozaraženih.\nLetnja pauza vakcinalnog punkta Opšte bolnice\nU holu Centra za kulturu u Valjevu danas je bio poslednji dan imunizacije protiv korona virusa pre letnje pauze. Iz Opšte bolnice navode da je ovo je samo privremeni prestanak rada vakcinalnog punkta.\nU Valjevu jedan novooboleli\nU poslednja 24 sata korona virus laboratorijski je potvrđen kod jednog lica iz Valjeva, dok u ostalim opštinama Okruga nije bilo novoobolelih.\nDatum kreiranja: 06 jun 2021\nUpozorenje na narandžasti meteoalarm...\nKrali cigarete – oštetili vlasnike za 2.300.000 dinara...\nU četvrtak tretman suzbijanja komaraca...\nDo novog doma na selu u mioničkoj opštini, uz pomoć Vlade Sr...\nSuzbijanje larvi komaraca...\nKrivična prijava protiv vozača autobusa...\nOd ponedeljka Opšta medicina u prizemlju Doma zdravlja...\nUstoličenje episkopa Isihija...\n“Dan maline” u Brankovini mora opstati...\nTV Program danas\n© 2020 Televizija Valjevo plus.\nIzrada sajta Vasilije Ristović.


ISIS oslobodio turske zarobljenike\nTurski premijer na aerodromu u Ankari dočekuje oslobođene taoce, 20. septembar 2014.\nTurski premijer, Ahmet Davutoglu izjavio je danas da je oslobođeno 49 turskih talaca, koje su zarobili ekstremisti Islamske države u Iraku u junu.\nAhmed Davutoglu je rekao da su taoci pušteni ranije danas i da su bezbedno stigli u Tursku.\nNa televizijskim snimcima se vidi kako bivši zarobljenici stižu na aerodrom u Ankari gde ih pozdravljaju prijatelji i porodica.\nTurska agencija Anadolija navela je da za njih nije plaćen otkup i da nisu prihvaćeni uslovi za njihovo puštanje. Turski premijer je istakao da je njihovo puštanje rezultat sopstvenih metoda turske obaveštajne službe, ali nije izneo nikakve detalje.\nTaoci, uključujući diplomate, vojnike i decu kidnapovani su iz turskog konzulata u Mosulu u Iraku 11. juna kada je Islamska država zauzela grad.\nObama: Ekstremisti ISIS-a rastuća pretnja za SAD\nU međuvremenu, američki predsednik Barak Obama izjavio je da Sjedinjene Države nastavljaju da predvode prijatelje i saveznike u strategiji da razore i potpuno unište terorističku grupu poznatiju kao Islamska država.\nU svom nedeljno obraćanju, Obama je rekao da ekstremisti predstavljaju pretnju građanima Iraka, Sirije i šireg Bliskog istoka. On je istakao da ukoliko se na njih ne obrati pažnja oni mogu da postanu rastuća pretnja Sjedinjenim Državama.\nPredsednik Obama je podsetio da su zakonodavci iz oba doma američkog Kongresa glasali kako bi američkim trupama omogućili da treniraju sirijske opozicione borce koji se bore pritiv ISIL-a u Siriji - čime su poslali snažan signal svetu da su Amerikanci ujedinjeni u suprotstavljanju toj opasnosti.\nPredsednik je takođe istakao da, iako se američke snage neće boriti u još jednom ratu na tlu Iraka ili Sirije, Sjedinjene Države će upotrebiti svoje mogućnosti da pomognu partnerima da osiguraju budućnost svoje zemlje.\nBorba nije između Amerike i ISIL-a, rekao je Obama, već se radi o ljudima u regionu protiv ISIL-a - svetu protiv ISIL-a.


Svetskom tržištu nedostaje šest miliona tona mleka - AgroSmart\nPotražnja za mlekom i mlečnim proizvodima porašće za dva do tri procenta u periodu do 2023. godine predviđaju holandski stručnjaci.\nNajveći porast potražnje, odnosno potrošnje mleka i mlečnih proizvoda očekuje se u Aziji, odnosno Srednjem istoku, delovima Afrike i Indiji. U ovim oblastima povećava se broj stanovnika i njihovi prihodi, a shodno tome raste i potreba za uvozom mlečnih prozvoda.\nPrema analizi stručnjaka iz najveće holandske banke Rabobanke, već sada nema dovoljno mleka u odnosu na potražnju na tržištu.\nProcenjuje se da će svetskom tržištu nedostajati šest miliona tona mleka i to uprkos očekivanom porastu proizvodnje u mlekarskom sektoru u državama koje su najveći proizvođači.


BESPOVRATNA SREDSTAVA OD 3.000 DO 7.500 EURA ZA POKRETANJE BIZNISA - preduzetnica.me\nPočetna»Teme»BESPOVRATNA SREDSTAVA OD 3.000 DO 7.500 EURA ZA POKRETANJE BIZNISA\nod autorke Milanka Ćorović dana\t 14/10/2019 0 Komentari\nZavod za zapošljavanje Crne Gore objavio je jutros prvi javni poziv za dodjelu bespovratnih sredstava, ukupne vrijednosti 1,2 miliona eura, za pokretanje novih biznisa. Taj novac će, kroz tri jednogodišnja ciklusa, biti dodijeljen za više od 400 korisnika grantova za samozapošljavanje odnosno više od 400 novih biznisa. Bespovratna sredstva će iznositi od tri hiljade eura do 7,5 hiljada eura, saopšterno je na današnjoj press konferenciji u hotelu “Cente Ville”.\nMinistar rada i socijalnog staranja Kemal Purišić, kazao je da će u tri godine trajanja projekta za samozapošljavanje raspodijeliti ukupno 3,5 miliona eura.\n-Sredstva su obezbjeđena iz pretpristupnih fondova Evropske unije, kroz Program EU i Crne Gore za zapošljavanje, obrazovanje i socijalnu zaštitu. Program je nastavak uspješne saradnje Evropske komisije i Vlade u oblasti socijalne politike, politika zapošljavanja i obrazovanja – rekao je Purišić.\nOn je naglasio da Vlada posvećeno realizuje mjere i programe aktivne politike zapošljavanja, usmjerene ka povećanju zaposlenosti i smanjenju nezaposlenosti.\n-Kao rezultat, u proteklih nekoliko godina imamo značajno smanjenje stope nezaposlenosti. Prema podacima iz Ankete o radnoj snazi, smanjena je sa 17,7 odsto koliko je bila u 2016. godini na 15,2 odsto u prošloj godini, odnosno na 14,3 odsto koliko je bila u drugom kvartalu ove godine – dodao je Purišić.\nPrema njegovim riječima, mjere za samozapošljavanje koje će se realizovati kroz taj poziv, kako je kazao, omogućiće učesnicima sticanje potrebnih znanja za prijavljivanje na slične pozive, sticanje vještina za pokretanje i vođenje sopstvenog biznisa, egzistenciju za sebe i svoju porodicu i u konačnom, doprinos zajednici kroz novouspostavljene biznise.\n-Iskustvo je pokazalo da učesnici u pripremnim mjerama za samozapošljavanje imaju veću mogućnost zaposlenja i održivosti tog zaposlenja. Nova radna mjesta koja će se otvoriti kroz ovaj program od posebne su važnosti za naše građane u opštinama sa najvećom stopom nezaposlenosti – rekao je Purišić.\nDirektor Zavoda za zapošljavanje Crne Gore Suljo Mustafić, istakao je da je dugotrajna nezaposlenost i dalje jedan od ključnih izazova na tržištu rada, naročito među mladima.\n-Zavod je jutros objavio prvi javni poziv za dodjelu bespovratnih sredstava od tri hiljade do 7,5 hiljada eura. Taj novac će, kroz tri jednogodišnja ciklusa, biti dodijeljen za minimum 400 korisnika grantova za samozapošljavanje, odnosno 400 novih preduzeća, minimum 140 po pozivu – rekao je Mustafić.\n-Pozivam sve, koji su voljni da pokušaju da pokrenu svoj biznis, da se informišu u biroima rada širom Crne Gore kao i na sajtu Zavoda – rekao je Mustafić i dodao da vjeruje da će bespovratna sredstva sigurno biti podsticajna.\nOn je kazao da novac koji nudi Zavod za zapošljavanje nije dar, već bespovratna podrška za pokretanje novog posla. Mustafić je naglasio da je to podrška koja sa sobom nosi veliku odgovornost u sprovođenju, izvještavanju i održivosti.\n-Objavljeni javni poziv sadrži sve informacije, visinu iznosa sredstava, dužinu trajanja poziva kao i uslove učešća. Sadrži i informacije o dokumentaciji koja se prilaže uz zahtjev za učešće u programu, o pravima i obavezama korisnika kao i rokovima za podnošenje zahtjeva – objasnio je Mustafić.\n-Zbog regionalnog zaostajanja i veće stope nezaposlenosti na sjeveru, i kroz ovaj projekat, nastojaćemo da podstičemo zapošljavanje i u manje razvijenim sredinama.Vjerujem da će Program grantova za samozapošljavanje biti važan činilac u privrednoj aktivnosti i pospješivanju ukupnog ambijenta za razvoj malog biznisa, a time i ukupnog stanja u crnogorskoj privredi – poručio je Mustafić.\nPrethodni PostStres – najveći problem preduzetnica\nSljedeći Post Kreativna industrija – budućnost ženskog preduzetništva


Certified Financial Techician - CFTe\nOvde ste: Glavna strana » Sertifikacija » IFTA\nInternational Federation of Technical Analyst - CFTe *\nThe International Federation of Technical Analyst - IFTA je međunarodna federacija osnovana kao neprofitna organizacija u državi Delaware, Sjedinjene Američke Države, sa osnovnim ciljem unapređenja edukacije tehničkih analitičara širom sveta kao i saradnje sa organizacijama sličnog usmerenja.\nTradicija duža od 25 godina, kao i poslovanje u 30 zemalja širom sveta, na svim kontinentima potvrđuju reputaciju IFTA kao vodeće organizacije u edukaciji i sertifikaciji tehničkih analitičara.\nLINK group BusinessAcademy kao zvaničan Pearson VUE test centar omogućava sticanje sertifikata:\nCertified Financial Techician - CFTe (level 1)\nOvaj sertifikat predstavlja dokaz o kompetencijama iz oblasti analize finansijskih instrumenata, uključujući osnovne i izvedene hartije od vrednosti koristeći različite alate za predviđanje i procenu trendova na finansijskom tržištu.\nSertifikat je namenjen osobama koji žele izgraditi karijeru analitičara u kompanijama koja se bave investicijama i finansijskim posredovanjem bez obzira na stepen obrazovanja i prethodno profesionalno iskustvo. Svaki kandidat u skladu sa uslovima International Federation of Technical Analyst mora biti član IFTA udruženja.\nPolaganje je online, u trajanju od 2 sata i 30 min, na engleskom jeziku.\n* LINK group BusinessAcademy omogućava sertifikaciju na osnovu partnerstva sa Pearson VUE Testing Providerom.


Za SES još 30 miliona dinara\nMinistar za rad, zapošljavanje, boračka i socijalna pitanja Zoran Đorđević rekao je da je za rad Socijalno-ekonomskog saveta (SES) iz budžeta njegovog ministarstva izdvojeno dodatnih 30 miliona dinara.\n“Za svakog socijalno-ekonomskog partnera iz sastava tog tela biće izdvojeno po 10 miliona dinara”, rekao je Đorđević na konferenciji za novinare u Vladi Srbije posle sednice Socijalno-ekonomskog saveta.\nPartneri Vlade Srbije u tom telu su Unija poslodavaca i dva reprezentativna sindikata – Savez samostalnih sindikata Srbije i Ujedinjeni granski sindikat “Nezavinost”.\nĐorđević je kazao da očekuje da se u narednim godinama dodatnim izdvajanjima iz budžeta unapredi rad ne samo Socijalno-ekonomskog saveta, već i takvih saveta na lokalnom nivou.\nDodao je da je sa ministrom finansija Sinišom Malim dogovoreno da u pripremi ili izmeni zakona učestvuju i lokalni socijalno-ekonomski partneri. “Oni će svakako doprineti tome da ti zakoni budu kvalitetni i sa manje primedbi”, rekao je Đorđević.\n“Dve stvari su nam najbitnije – da svi zakoni koje priprema Vlada budu u interesu naših građana i u interesu naše države. Toga ćemo se pridržavati”, rekao je Đorđević.\nPredsednik Unije poslodavaca Srbije Miloš Nenezić je kazao da je SES dao pozitivno mišljenje na nacrte nekoliko zakona. Na tom spisku su pored Nacrta zakona o budžetu za 2019. godinu i nacrti Zakona o izmenama i dopunama Zakona o socijalnoj zaštiti, Zakona o rodnoj ravnopravnosti i Zakona o izmenama i dopunama Zakona o zabrani diskriminacije.\nHaos sa prevozom, a rešenje ni na vidiku


Vlada Republike Srbije >> Vesti >> Zoran Đinđić (1952-2003) >> Ubijen premijer Srbije Zoran Đinđić\nUbijen premijer Srbije Zoran Đinđić\nBeograd, 12. mart 2003. godine - Predsednik Vlade Republike Srbije Zoran Đinđić ubijen je danas ispred zgrade Vlade Srbije. Atentat je izvršen u 12.25 sati, premijer je zadobio prostelnu ranu grudnog koša i trbuha. Povredama je podlegao u 13.30 sati u Urgentnom centru Kliničkog centra Srbije. Vlada Srbije je odlučila da od v.d. predsednika Republike Srbije zatraži uvođenje vanrednog stanja u zemlji.\nPri prijemu u Urgentni centar Kliničkog centra Srbije konstatovano je da je premijer bez pulsa, pritiska i svesti. Hitna reanimacija je odmah započeta, a zatim kompleksna hirurška intervencija u kojoj su učestvovale kardiohirurška i abdominalna ekipa.\n"Ovo kriminalno delo je potpuno jasan pokušaj onih koji su i prethodnih godina ubistvima pokušavali da zaustave razvoj Srbije i njenu demokratizaciju, da promene tok istorije i Srbiju ponovo izoluju i pretvore u carstvo grupe kriminalaca", kaže se u saopštenju Vlade. "Način izvršenja ovog atentata je poznat i usledio je neposredno posle pokušaja atentata na autoputu. U međuvremenu pokrenuta je opsežna istraga u zemlji i inostranstvu koja je ovih dana trebalo da rezultira hapšenjima. Današnji atentat se ne može sagledati izvan konteksta ovih događaja. Vlada Republike Srbije učiniće sve što je u njenoj moći da zaštiti mir i demokratski poredak u Srbiji".\nVlada Srbije na današnjoj sednici proglasila je tri dana žalosti u Republici, od 13. do 15. marta 2003. godine.


Veliko priznanje: International School zvanično postao „Brainfinity Problem Solving School” - International School\nVeliko priznanje: International School zvanično postao „Brainfinity Problem Solving School”\nInternational School nastavlja da pomera granice kada je u pitanju najkvalitetnije moderno obrazovanje. Ova škola zvanično je postala „Brainfinity Problem Solving School”, što znači da se u ovoj jedinstvenoj ustanovi u nastavi koristi inovativni problem solving pristup koji razvija kognitivne kapacitete, kritičko i kreativno mišljenje i timske sposobnosti učenika.\nInternational School je ovo prestižno zvanje dobila tako što je ispunila visoke uslove za izvođenje problem solving nastave. Brainfinity komisija zaključila je da ova škola ima sertifikovan problem solving nastavni kadar, njene ekipe učenika sa uspehom učestvuju na Brainfinity takmičenju u problem solvingu, a ujedno je i član velikog Instituta za moderno obrazovanje.\nTako je International School stekla visoko priznanje za svoj doprinos obrazovanju, implementiranju najmodernijih metodičkih trendova u nastavi i posvećenom promovisanju nauke i problem solvinga. Kao „Brainfinity School”, International School je zaslužila vredan Brainfinity problem solving bedž, veliku potvrdu o njenoj pripadnosti uglednoj svetskoj zajednici škola koje promovišu i razvijaju problem solving, koji je, prema izveštajima Svetskog ekonomskog foruma, ključna veština budućnosti.\nInternational School – pionir u implementaciji problem solving pristupa u nastavi\nPrema istraživanjima, svega 10% anketiranih nastavnika obučeno je za prenošenje problem solving veština svojim učenicima. Zbog toga posebno dobija na značaju činjenica da International School ima obučen i sertifikovan nastavni kadar za izvođenje ovakvog tipa nastave.\nInternational School je poznata po primeni inovativnih pristupa poput kreativnog učenja, interdisciplinarnih časova i projektne nastave, a sada je i zvanično stekla titulu „Brainfinity Problem Solving School” i svojim učenicima omogućila najbolju svetsku problem solving nastavu.\nTo pre svega znači da naši učenici razvijaju problem solving veštine kroz rad na realnim primerima, izazovnim zadacima i uz upotrebu moderne tehnologije. Oni rešavaju zanimljive probleme iz ekologije, finansijske pismenosti, matematike, logike, jezika, poezije, umetnosti i brojnih drugih oblasti i tako stiču ključna znanja i veštine važne za akademski, profesionalni i socijalni razvoj deteta.\nŠta je „Brainfinity Problem Solving”?\n„Brainfinity” je ugledna organizacija koja je kroz uvođenje problem solvinga u nastavu posvećena transformaciji i unapređenju obrazovanja. Reč je o svojevrsnoj (r)evoluciji u nastavnom procesu koji će učenicima omogućiti da razviju esencijalne veštine za uspešnu budućnost. Ova organizacija okuplja veliki broj mladih ljudi, učitelja, nastavnika i profesora iz čitave Evrope i šire, sa razgranatom mrežom škola koje rade na promociji problem solving principa.\nU okviru implementiranja problem solvinga u ključne sfere društva poput obrazovanja i poslovanja, „Brainfinity” u svojim trening centrima organizuje stručne treninge za nastavnike, onlajn-kurs „Creative Problem Solving”, kompanijske studije slučaja gde učenici rešavaju realne probleme koje im firme zadaju, propagira problem solving kroz brojne događaje i još mnogo toga.\n„Brainfinity” je takođe organizator jedinstvenog problem solving takmičenja u kome se stariji osnovci i srednjoškolci nadmeću u rešavanju izazovnih problemskih zadataka, a do sada je preko 2.000 učenika iz regiona pokazalo svoja zavidna umeća u tome. Ovo takmičenje izazvalo je nezapamćeno interesovanje kod dece jer predstavlja jedinstvenu priliku u obrazovnom sistemu da deca u timovima sa svojim drugarima rešavaju izazovne probleme poput detektivskih zadataka i uz upotrebu interneta i moderne tehnologije. Upravo je interesovanje učenika za ovo takmičenje dokaz koliko je problem solving efikasan: kada umesto dosadnih zadataka dobiju priliku da zajedno rešavaju uzbudljive mozgalice, deca su motivisana da uče i učestvuju u takmičenjima.\nZahvaljujući problem solving pristupu koji se neguje u International Schoolu, njeni učenici ne samo da obožavaju ovo takmičenje već postižu značajne rezultate na njemu pošto su od samog početka školovanja naviknuti na ovakav način rada. Do sada se već nekoliko ekipa plasiralo u finale ovogodišnjeg takmičenja, pa su tako dve ekipe iz Year 10 – „LITT” i „Brain Killers” u rekordnom vremenu rešile kvalifikacioni izazov.\nSvi srednjoškolci, kao i osnovci od V do VIII razreda, koji su zainteresovani za Brainfinity takmičenje mogu da se oprobaju u rešavanju dosadašnjih problema, kao i da se prijave na njega.\nZbog čega je problem solving važan dodatak u nastavi?\nProblem solving je veština kreativnog i domišljatog pronalaženja rešenja za probleme iz različitih oblasti. Kao takva, ona je neophodna za poslove 21. veka koje odlikuje dinamičnost, promenljivost i potreba za timskim radom i brzim razmišljanjem.\nSvako od nas u životu primenjuje neke osnovne problem solving veštine, a da toga nije ni svestan. Na primer, kada pokušavamo da se setimo gde smo spustili daljinski od televizora ili kako da završimo sve obaveze na poslu i da skuvamo ručak za decu. Kompleksniji problem solving koristi se za rešenje poslovnih, ekonomskih, klimatskih i svih drugih ključnih problema za opstanak našeg društva.\nPrimenjen u nastavi, problem solving se oslanja na ove urođene sklonosti ka rešavanju problema koje svako ljudsko biće poseduje. Zahvaljujući tome, on omogućava učenicima da umesto „bubanja” i mehaničkog ponavljanja gradiva uče kroz situacije iz svakodnevnog života i putem rešavanja realnih problema.\nProblem solving proces u nastavi je fleksibilan i dinamičan, pružajući učenicima mogućnost improvizacije, istraživanja, razmene ideja i eksperimentisanja. Svaki problem solving proces sadrži šest osnovnih koraka koje učenici preduzimaju kako bi stigli do rešenja:\nistraživanje i prikupljanje informacija,\npravljenje strategije i brainstorming,\nodabir najboljeg rešenja,\ntestiranje i prezentacija rešenja.\nNa ovaj način učenici razvijaju kritičko mišljenje, kreativnost, komunikacijske sposobnosti i timski rad, zahvaljujući čemu postaju produktivni problem solveri spremni da se samostalno uhvate ukoštac sa svim akademskim i profesionalnim izazovima koji ih očekuju u budućnosti.\nOvo je izuzetno važno jer, prema nekim istraživanjima, do 2030. godine provodićemo oko 90% više vremena nedeljno rešavajući probleme, a sveukupna potražnja za problem solving veštinama porašće za čak 36%. Zato nije ni čudo što je Svetski ekonomski forum proglasio problem solving za najvažniju veštinu budućnosti i prioritet obrazovanja kako bi decu pripremili za život i rad u 21. veku.\nŠkole koje u svojoj nastavi koriste problem solving principe postale su izuzetno tražene u svetu, a zahvaljujući International Schoolu sada i naši učenici mogu da na vreme ovladaju ovom vrednom veštinom.\nPrekretnica u obrazovanju – u svakom učeniku se krije uspešan „problem solver”\nProblem solving je veština za koju stručnjaci smatraju da će napraviti istinsku kulturnu prekretnicu i doprineti bržem razvoju društva. Zahvaljujući njoj, učenici dobijaju priliku da se kreativno i slobodno izraze, neguju istraživački žar i samostalno rešavaju probleme. Drugim rečima, stiču sve ono što im je neophodno za uspešan život i rad u 21. veku.\nVeoma je važno da se ova veština usvaja od najranijeg uzrasta, a zahvaljujući International Schoolu sada je to moguće i u Srbiji.\nPreviousPrevious post:Petar Tomić osvojio zlatnu medalju na međunarodnom HIPPO takmičenjuNextNext post:Tea, Anja i Mina: Zlatne devojke International Schoola


INTELOV OBRAZOVNI SAMIT U VARŠAVI: Edukacija mladih preduzetnika - Nira Press\nPočetna » INTELOV OBRAZOVNI SAMIT U VARŠAVI: Edukacija mladih preduzetnika\nUčesnici konferencije složili su se da je preduzetnička znanja i veštine neophodno razvijati što ranije, kroz uključivanje u obrazovni sistem, i da je preduzetništvo jedan od načina za smanjenje visoke stope nezaposlenosti\nDeseti po redu obrazovni samit kompanije Intel (Intel Education Summit 2013) održan je 5. i 6. novembra u Varšavi, pod nazivom „Preduzetništvo i obrazovanje“ (Entrepreneurship and Education). Ovaj skup organizovan je u saradnji sa glavnim gradom Poljske i sa organizacijom Junior Achievement Young Enterprise Europe, Centrom za građansko obrazovanje i Univerzitetom Kozminski, kao i sa Naučnim centrom Kopernik koji je bio domaćin samita. Događaj je okupio oko 200 učesnika iz celog sveta, predstavnike obrazovnih institucija, mlade preduzetnike, kao i ljude iz sveta IT biznisa, koji su kroz zanimljive prezentacije, panel diskusije i interaktivne radionice razgovarali o programima koji se tiču preduzetništva i obrazovanja, različitim pedagoškim pristupima, sve većem uticaju tehnologije, kao i o politici i trendovima koji povezuju ove dve oblasti.\nŠeli Eskju (Shelly Esque), potpredsednica Intela i predsednica Intel fondacije, predstavila je aktuelne preduzetničke inicijative ove kompanije koje „doprinose uvećanju mogućnosti za zapošljavanje, razvijaju inovativnost i ubrzavaju ekonomski rast, fokusirajući se na kompjutersku tehnologiju“. Ona je istakla da je danas među 6,9 milijardi ljudi na našoj planeti svaka šesta osoba nezaposlena i navela da se u takvoj situaciji ljudi mogu nadati pomoći, očekivati podršku države, potražiti novi posao ili – postati preduzetnici.\nIntel još od 2005. godine radi na programu razvoja edukacije i veština za mlade preduzetnike, a kompanija godišnje ulaže oko 100 miliona dolara u unapređenje obrazovanja širom sveta. U saradnji sa Evropskom unijom radi i na postizanju ciljeva iz EU Agende 2020 u domenu zapošljavanja (zaposlenost od 75 odsto), kao i da tri odsto BDP-a bude ulagano u oblast istraživanja i razvoja.


Porodica odbila da preuzme telo ubice ruskog ambasadora u Turskoj\n► Porodica odbila da preuzme telo ubice ruskog ambasadora u Turskoj\nTurski policajac koji je ubio ruskog ambasadora Andreja Karlova u Ankari biće sahranjen na opštinskom groblju pošto je porodica odbila da preuzme njegovo telo, prenosi danas agencija Anadolija.\nPolicajac Mevlut Altintas je ubijen u razmeni vatre s policijom ubrzo pošto je ubio Karlova na otvaranju izložbe u Ankari 19. decembra.\nSudski izvor je danas potvrdio da je Forenzički institut u Ankari završio autopsiju Altintasa 21. decembra posle čega niko od članova porodice nije preuzeo njegovo telo.\nPrema saopšenju Instituta, telo napadača trebalo je da bude preuzeto u roku od 15 dana.\nPolicija je otkrila da je Altintas bio povezan sa organizacijom muslimanskog sveštenika Fetulaha Gulena FETO, koju Ankara smatra odgovornom za pokušaj državnog udara 15. jula, navodi Anadolija.\nruski ambasador /\nRadna grupa za platformu o napadima i pitiscima na novinare i medijske radnike osudila je danas brutalno sprečavanje reportera više medija da obavljaju svoj posao i izveštavaju sa protesta u...\nPapa Franja rekao je danas da je "jako pogođen" odlukom Turske da pretvori Aja Sofiju u džamiju.\nOnlajn sahrana gradonačelnika Seula zbog koronavirusa\nZvanična pogrebna ceremonija za gradonačelnika Seula Park Von-suna biće organizovana virtuelno ove nedelje iz predostrožnosti zbog koronavirusa, saopštio je danas odbor za sahranu.\nPucnjava u crkvi u Južnoj Africi - pet mrtvih, 40 uhapšenih\nPet osoba je poginulo, a više od 40 je uhapšeno, saopštila je južnoafrička policija posle jutrošnje pucnjave u protestantskoj crkvi u Zurbekomu, kod Johanesburga.\nRusija: Predsednički imperijum\nNa nedavnom referendumu za ustavne reforme se izjasnilo čak 77,92 odsto glasača, dok ih je 21,27 odsto bilo protiv. Iako kontroverzne izmene ustava uključuju smanjenje ovlašćenja predsednika i jačanje uticaja premijera, Putin je zadržao snažan predsednički sistem u zemlji.\nSvet se neće vratiti u "doglednoj budućnosti u nekadašnju normalu", ocenila je danas Svetska zdravstvena organizacija (SZO), dan nakon rekordnih 230.000 novih slučajeva koronavirusa u svetu.\nNajbogatiji na planeti žele veće poreze zbog krize\nGrupa od 83 milionera zatražila je danas uvođenje većih poreza za najbogatije i to "odmah" i "trajno" kako bi se doprinelo oporavku nakon krize izazvane pandemijom koronavirusa.\nNVO: Skoro deset miliona dece neće se vratiti u školu do kraja godine\nGotovo deset miliona dece u svetu možda se nikada neće vratiti u školu posle karantina uvedenog zbog koronavirusa, saopštila je danas britanska nevladina organizacija "Sejv d čildren" (Save the Children).\nPretnja drugog talasa koronavirusa je "stvarna", upozorio je danas nemački ministar zdravlja Jens Špan i pozvao sunarodnike koji su na odmoru na Balearskim ostrvima da poštuju zdravstvene mere.\nZindzi Mandela, ćerka južnoafričkih lidera protiv aparthejda Nelsona i Vini Mandele, umrla je rano jutros u 59. godini, javila državna televizija Južnoafričke republike.\nU Iranu više od 13.000 umrlih od koronavirusa\nViše od 13.000 osoba je do danas umrlo od koronavirusa u Iranu, saopštilo je Ministarstvo zdravlja i pozvalo građane na poštovanje zdravstvenih mera.\nImunitet na koronavirusa mogao bi da nestane kroz par meseci\nImunitet zasnovan na antitelima, stečenim nakon preležanog Kovid-19, mogao bi da nestane nakon nekoliko meseci što otežava pronalaženje vakcine koja bi štitila na duži vremenski period, pokazuju najnovija istraživanja.


Pristop Group i Goldbach Group ušli u strateško partnerstvo - Marketing Mreža\nPristop Group i Goldbach Group ušli u strateško partnerstvo\nPristop Group, jedna od najvećih regionalnih mreža za upravljanje komunikacijama, i švajcarska korporacija Goldbach Group, vodeća Evropska mreža za elektronske komunikacije, udružile su svoje usluge u oblasti digitalnih komunikacija u Sloveniji i Hrvatskoj u okviru nove regionalne komapnije Goldbach Adriatic. Saradnja između agencija Pristop Group i Goldbach Group u novostvorenoj kompaniji, u kojoj Goldbach Group ima većinsko vlasništvom od 51%, a Pristop Group 49%, zasniva se na strateškom partnerstvu u okviru kog ove dve korporacije planiraju da se udruže u širenju tržišta digitalnih komunikacija u Jadranskom regionu.\n„Pristop Group je pronašao savršenog strateškog partnera u digitalnoj marketinškoj kompaniji Renderspace Goldbach Group, koja će osigurati razvoj i rast na polju digitalnih komnikacija sa geografske tačke gledišta kao i sa aspekta usluga. Postoji veliki potencijal za razvoj digitalnih marketing usluga na područjima zemalja između Beča i Atine i nastojimo da to maksimalno iskoristimo. Pristop i Goldbach imaju brojne dodirne tačke u ovoj oblasti“, rekao je Primož Pusar, direktor agencije Pristop and Renderspace, koji će sa Vedranom Bilošom (odgovoranim za razvoj poslovanja Goldbach Audience) voditi Goldbach Adriatic.\nThe Goldbach Group je vodeća mreža elektronskih komunikacionih rešenja kao i centar za logistiku i marketing privatnih elektronskih, mobilnih i interaktivnih medija u oblasti televizije, Internet TV-a, radija, interneta, ingame reklamiranja, pretraživača i mobilnog marketinga. Goldbach Grupa ima sedište u Švajcarskoj, a posluje u Austriji, Nemačkoj kao i istočnoj i jugo-istočnoj Evropi.


Argentinac je stigao na pregovore, ima li Zvezda argumente da ga ubedi da ostane - Sportska centrala\nArgentinac je stigao na pregovore, ima li Zvezda argumente da ga ubedi da ostane\nSubota je veoma bitan dan za Crvenu zvezdu i njene planove za nastavak sezone.\nFudbaler koji je velika želja stručnog štaba crveno-belih, Mateo Garsija, doputovao je u srpsku prestonicu na pregovore sa srpskim šampionom.\nPrema navodima Mozzartsporta Argentinac je doputovao u pratnji Branka Milovanovića, sportskog direktora Las Palmasa, čiji je igrač Garsija, odnosno Zorana Stojadinovića, poznatog menadžera i bivšeg sportskog direktora Zvezde.\nBeogradski klub je već postigao dogovor sa Las Palmasom, obeštećenje bi trebalo da iznosi 1.800.000 evra u tri rate, ali se u međuvremenu javio Olimpijakos i ponudio Garsiji veću platu u odnosu na crveno-bele iz Beograda.\nOstaje da se vidi da li će Zvezda imati argumente koji će ga ubediti da prihvati ponudu srpskog šampiona, ali vremena za pregovore nema mnogo, pošto je rok za prijavu novog igrača pred mečeve sa Jang Bojsom nedelja u ponoć.


Panter - нов 24, 2020, 9:15 пре подне\nPredsjedavajući i srpski član Predsjedništva BiH Milorad Dodik poručio je da "niko ne može da zaustavi integraciju Republike Srpske i Srbije", i da egzistiraju kao dvije srpske države na ovim prostorima i istakao da svidjelo se to nekom ili ne, to tako jeste.\nDodik je rekao da jedini koji su željeli Srpsku su "Srbi koji žive na ovim prostorima, Srbija i prijateljska Rusija".\n- Obilježavanje nam nije bilo dozvoljeno, a danas Republika Srpska i Srbija slavi šest zajedničkih datuma.. Srbi iz RS i Srbije nekada nisu smijeli da se nalaze, u zadnjih 6-7 godina je sad već to drugačije.. 15. Septebra smo obilježili zajednički datum koji je posvećen našoj državnosti i zastavi, Dan srpskog jedinstva, slobode i nacionalne zastave - kazao je on, pa podsjeća da je ovaj datum izabran jer je tog dana 1918., probijen Solunski front.\nSrpski član Predsedništva BiH je rekao da su Srbi stradalnički i iznad svega pošten narod, koji je u prošlom vijeku izgubio gotovo polovinu svog stanovništa.\nDodik je istakao i da je evidentna nepravda koja se dugo usmjerava prema srpskom narodu i, kako je naveo, „našim dvijema državama”, uz konstataciju da se u tom odnosu pokazuje da pravila koja važe za jedne, ne važe uvijek i za druge.\n- Ljudi su skloni da više vjeruju lažima nego istini, kriju se iza raznih imena, vrste imaginacije se i dalje šire, za Srbe nije dovoljno to da budu posvećeni miru, mi nikada ne bježimo od saradnje sa drugimo, stalno sebi govorimo da nismo dobri momci i da zaustavimo, drugima je dozvoljeno da se bahate - rekao je on.\nApsurdno je to što pričaju da rušim Dejton!\nDodik je rekao da Republika Srpska ostaje posvećena primjeni slova Dejtonskog sporazuma, ali da sigurno neće ginuti za spas nečega što očigledno niko ne želi da bude spaseno.\n- Možda je najveći problem u BiH što su Dejtonski mirovni sporazum mnogi shvatili kao privremeni sporazum, privremeno rješenje kojim je tek zaustavljen rat, a da im niko nije jasno potcrtao da je njime uspostavljen i novi politički sistem u BiH. Sistem u kojem je u aneksu 4 Sporazuma, što je Ustav BiH, upisana i Republika Srpska, kao jedan od dva konstitutivna entiteta - naveo je Dodik.\n- Ta uloga je korištena za nametanje rješenja, kažnjavanje političkog mišljenja, diskriminaciju pojedinaca oduzimanjem njihovih osnovnih ljudskih prava - nastavlja on.\nDodik kaže da je Republika Srpska potpisnica svih aneksa Dejtonskog sporazuma i da je zaista nemoguće objasniti kako nešto što je tek nastalo Sporazumom, što uporno prema njegovim riječima ponavljaju Bošnjaci, može taj isti sporazum da potpiše.\nOZNAKE IZVEŠTAJRepublika SrpskaSrbijaPoznatiPolitikaRepublika Srpska - Najnovije vijestiSrbija Najnovije VestiMIlorad Dodik


Tanjug 13. septembra 2019. 11:07\nBELFAST – Najveća politička stranka Severne Irske u petak je saopštila da neće dozvoliti da ta britanska regija bude primorana da prihvati propise EU nakon Bregzita.\nZvaničnici EU i Irske predložili su da jedan od izlaza iz problema u pregovorima o Bregzitu bude stvaranje „bekstopa“ samo u Severnoj Irskoj, koji bi usklađivao propise sa članicom EU Irskom.\nAli Demokratska unionistička stranka, čiji 10 članova parlamenta podržava konzervativnu vladu britanskog premijera Borisa Džonsona, rekla je da će prihvatiti zakone EU samo ako skupština Severne Irske može da ih izabere, što su Irska i EU u prošlosti više puta odbacile.\n„Nećemo prihvatiti odvojene aranžmane koji bi nas odsekli od Velike Britanije“, rekao je portparol DUP za Bregzit Sami Vilson za BBC Radio Ulster.\nPošto je britanski premijer Boris Džonson obećao da će 31. oktobra Britanija izaći iz EU – sa ili bez dogovora – blok se poslednjih dana fokusirao na „bekstop“ samo u Severnoj Irskoj kao najbolju šansu da postigne dogovor pre isteka roka.\nTo bi uključivalo primenu različitih pravila o granici sa Severnom Irskom od ostatka zemlje kako bi se omogućio protok roba preko irske granice.


Converse Chuck Taylor All Star Ultra muške patike za svaki dan imaju kultni profil koji je upotpunjen modernim detaljima čime je stvoren savršen urbani izgled. Prepoznatljive su po svom laganom gornjištu od vrhunske kože i prozračnog mrežastog materijala, kao i završnoj obradi u obliku čarape koja upotpunjuje njihov izgled i udobnost. Phylon srednji đon i OrthoLite unutrašnji uložak donose savršeni komfor vašim stopalima. Converse Chuck Taylor All Star Ultra muške lifestyle patike su lagan, udoban i pouzdan način da predstavite svoj stil. Specifikacija: Poluduboki profil Pertlanje Gornjište od premijum kože i mrežastog materijala Lagana konstrukcija Phylon srednji đon OrthoLite unutrašnji uložak Boja: Crna Šifra artikla: 170146C .\nGornjište od premijum kože i mrežastog materijala\nŠifra artikla: 170146C


Izložba Udruženja žena „Novoseljanke“ ,,U susret Osmom martu“\nnedelja, 7. mart 2021. 07:49h\n„U susret Osmom martu“ naziv je izložbe koju već sedam godina organizuje Udruženje žena „Novoseljanke“ iz Banatskog Novog Sela.\nUdruženje žena "Novoseljanke" postoji od 2014. godine logo\nZbog pandemije virusa kovid-19 ove godine izožba neće biti organizovana na tradicionalan način. Ipak, žene iz udruženja će na svojoj fejsbuk stranici postaviti recepte bogate banatske trpeze.\nUdruženje žena „Novoseljanke” osnovano je 2014. godine. Od tada učestvuju na brojnim manifestacijama, izložbama i sajmovima širom Srbije. Na taj način istovremeno predstavljaju srpske i rumunske običaje i tradiciju Banatskog Novog Sela, a samim tim i svoj rad.\nPrvi recept koji su objavile na svojoj fejsbuk stranici jeste recept za Banatski hleb.\n„Novoseljanke“ su često i nagrađivane. Osvojile su prvo mesto za slano pecivo i treće mesto za slavki kolač na Međunarodnom sajmu etno hrane i pića, priznanje Kulturno-prosvetne zajednice Srbije za veliki doprinos u negovanju tradicije stvaralaštva žena srpske i rumunske kulture...\nizložba udruženja novoseljanke


Veliki jubilej humanista: 144 godina Crvenog krsta Srbije – Balkanekspresrb.rs\nNa svečanoj sednici su prisustvovali znameniti ljudi tadašnje Srbije kao što su: Josif Pančić, Đorđe Vajfert, Ilija Kolarac i prof. Kosta Stojanović, a inicijator formiranja bio je dr Vladan Đorđević koji je proglasio nastanak Srpskog društva Crvenog krsta. Prvi predsednik Srpskog društva Crvenog krsta bio je Mitropolit Mihajlo Jovanović čije se bista nalazi u dvorištu zgrade Crvenog krsta u Siminoj ulici.\nDanas, (6. februara 2020). Crveni klrst Srbije obeležo je 144 godine postojanja i rada,\nCrveni krst Srbije je osnovan 25. januara po starom, a 6. februara po novom kalendaru 1876. godine u Beogradu, u zgradi na Studentskom trgu. Na mestu zgrade u kojoj je Crveni krst Srbije osnovan danas je druga zgrada i u njoj je Muzej jugoslovenske kinoteke. Na ulazu u zgradu i danas postoji spomen ploča o nastanku Crvenog krsta Srbije.\nOve godine komemorativno se obeležava i 90 godina od smrti akademika dr Vladana Đorđevića, rođenog u Beogradu 1844.godine, a preminulog u Baden Badenu 1930. godine. Tim povodom, Srpska akdemija nauka i umetnosti je odlučila da će čitavu 2020. godinu posvetiti obeležavanju dela ove izuzetno značajne ličnosti Srbije u drugoj polovini 19 veka – humaniste, prvog školovanog srpskog hirurga, književnika i političara, učitelja kralja Milana.\nPrilikom osnivanja Srpsko Društvo Crvenog krsta bilo je među prvih petnaest nacionalnih društava koja su osnovana u svetu. Crveni krst Srbije od svog osnivanja do dans radi i funkcioniše bez prekida svih 144 godine.\nSedište Crvenog krsta Srbije nalazi se na istoj adresi u Beogradu od 1879. godine. Plac za gradnju doma Crvenog krsta je besplatno ustupila kneževska Vlada.odnosno Kraljica Natalija, a Dom je projektovao i rukovodio gradnjom arhitekta Ministarstva građevine Dragiša Milutinović\nU prvoj godini osnivanja, Srpsko Društvo Crvenog krsta okupilo je oko 2.000 članova i osnovalo 35 pododbora (kao na primer pododbor u Nišu, Pirotu, Leskovcu, Vlasotincu…).


FoNet portal :: Pretraga / tagId=29260\nTag: dveri, Pogodaka: 124\nDveri: Ko je odgovoran za Lastu\nPredsednik Izvršnog odbora Dveri Borko Puškić izjavio je danas da je neophodno sačuvati saobraćajno preduzeća "Lasta" i radna mesta i insistirati na ličnoj odgovornosti čelnika "Laste" i grada Beograda za loše poslovanje.\nHitno konstituisati Skupštinu\nPotpredsednica Dveri Tamara Milenković Kerković izjavila danas da ta partija tražio hitno konstituisanje Skupštine Srbije i primenu Programa Dveri za pomoć siromašnom stanovništvu, saopštile su Dveri.\nPreusmeriti novac za stadion\nSrpski pokret Dveri zatražio je danas od tehničke Vlade Srbije hitnu obustavu "preskupe i koruptivne" javne nabavke za usluge upravljanja projektom i vršenje stručnog nadzora za početak izgradnje Nacionalnog fudbalskog stadiona u Surčinu, i da se svih 250 miliona evra predviđenih za stadion preusmeri u mere pomoći stanovništvu.\nZa ekonomsko vanredno stanje\nPokret Dveri zatražio je danas uvođenje ekonomskog vanrednog stanja u zemlji i predstavio svoj paket mera direktne podrške za pomoć privredi i građanima, posebno socijalno ugroženim kategorijama stanovništva.\nNovi vid pritiska na Srbiju\nPokret Dveri ocenio je danas da se navodni izveštaj evropskih obaveštajnih službi, koji se juče pojavio u javnosti, "novi vid pritiska na Srbiju da uvede sankcije Rusiji i radi na sopstvenu nacionalnu i državnu štetu".\nOtkazati posetu Šolcu\nPokret Dveri zatražio je danas da se otkaže poseta aktuelnog nemačkog kancelara Olafa Šolca, zbog zabrane preletanja iznad teritorija pojedinih evropskih država šefu ruske diplomatije Sergeju Lavrovu, koji zbog toga nije mogao da poseti Srbiju.


Povodom obilježavanja Sedmice borbe protiv korupcije predstavnici ACCOUNT-a posjetili SIPA-u - SIPA.GOV.BA\nUručen prigodan promotivni materijal\nPovodom obilježavanja Sedmice borbe protiv korupcije predstavnici ACCOUNT-a posjetili SIPA-u\nPovodom obilježavanja Sedmice borbe protiv korupcije, predstavnici Antikorupcijske mreže organizacije civilnog društva u BiH (ACCOUNT) posjetili su danas (7.12.2017. godine) Državnu agenciju za istrage i zaštitu (SIPA) i sastali se sa predstavnicima Kriminalističko-istražnog odjela, koji rade na predmetima iz oblasti korupcije i finansijskog kriminala.\nPredstavnici ACCOUNT-a predstavili su aktivnosti koje preduzimaju uz podršku Američke agencije za međunarodni razvoj (USAID). Jedna od aktivnosti odnosi se na promociju državnog Zakona o zaštiti prijavitelja korupcije, u okviru čega se realizira akcija pod nazivom „U slučaju potrebe razbiti staklo“. Cilj akcije je rad na unapređenju sistema prijave korupcije i podsjećanje potencijalnih prijavitelja u državnim institucijama na pravnu zaštitu koju imaju u skladu sa ovim zakonom.\nU okviru posjete, oni su uručili prigodan promotivni materijal o zaštiti prava potencijalnih uzbunjivača koji će biti izložen na prigodno mjesto.\nBudući da je borba protiv korupcije i srodnih krivičnih djela prioritet u radu SIPA-e, SIPA je sa zadovoljstvom učestvovala u navedenoj akciji.\nSLUŽBENICI SIPA-e DAROVALI KRV


Skoro 90 posto građana u BiH nezadovoljno represivnim mjerama od strane vlasti! – Haber.ba\nSkoro 90 posto građana u BiH nezadovoljno represivnim mjerama od strane vlasti!\nPosebno je značajan pokazatelj da čak 90% anketiranih građana/ki nije zadovoljno mjerama koje sprovode nivoi vlasti od čega 54% iz RS i 46% FBiH, s posebnim naglaskom na represivne mjere zabrane kretanja te zaštitu radnopravnog statusa zaposlenih\nPolaznici Instituta za napredno liderstvo u politici (ALPI) programa kojeg Međunarodni republikanski institut (IRI) kontinuirano ulažu velike napore kako bi poboljšali kvalitet i održivost politika u Bosni i Hercegovini. Stoga je kontinuirano ispitivanje i analiziranje javnog mijenja jedan od osnovnih pricipa kojim se rukovode te imperativ postojanja ovog programa.\nPolaznice ALPI programa Amina Gec ispred SBB-a i Sandra Janković ispred SDS-a su, rukovođene prethodno istaknutim, za vrijeme trajanja pandemije COVID-19 (korona virusa) provele anketiranje građanki i građana BiH o njihovom viđenju aktualne socijalno ekonomske situacije kao i apliciranim mjerama kriznih štabova.\nProces anketiranja je sproveden, putem online obrasca, na 1287 ispitanika od čega je 54% iz Republike Srpske i 44% iz Federacije Bosne i Hercegovine, te je izvršena analiza prikupljenih podataka, kao i prikupljenih sugestija o nepohodnim mjerama koje bi se trebale implementirati u cilju saniranja posljedica korona virusa po bosanskohercegovačku privredu.\nRezultati su pokazali da najveći broj ispitanika koji strahuje od korona virusa pripada dobnoj grupi od 36 do 45 godina, njih 40%.U Republici Srpskoj strahuje od samog virusa, u odnosu na 60% iz FBiH, te je ukupno 89% izrazilo strah od reakcije javnosti u slučaju da budu zaraženi.\nPosebno je značajan pokazatelj da čak 90% anketiranih građana/ki nije zadovoljno mjerama koje sprovode nivoi vlasti od čega 54% iz RS i 46% FBiH, s posebnim naglaskom na represivne mjere zabrane kretanja te zaštitu radnopravnog statusa zaposlenih što potkrepljuje činjenica da 62% ispitanih poznaje nekoga ko je ostao bez zaposlenja za vrijeme trajanja pandemije!\n1) Usmjeravanje većinskog dijela sredstava za stabilizaciju privrede ka bespovratnim subvencijama za poljoprivrednike kao i omogućavanje korištenja javnih poljoprivrednih površina bez naknade,piše Depo\n2) Izmjena zakona o PDV-u kako bi se omogućilo plaćanje istog po naplati potraživanja.\n4) 70% ispitanika smatra da treba smanjiti primanja u javnom sektoru, kaže se u saopštenju te organizacije.\nTeme:BiH, građani, nezadovoljstvo, represivne mjere


Vremenska prognoza Kruševac, 10 dana\nSaznajte ovde više o vremenskoj prognozi Kruševac, 10 dana, kao i kakvo se vreme očekuje narednih dana.\nDugoročna vremenska prognoza – Kruševac, za sledećih 10 dana\nPronađite vremensku prognozu i kakvo se vreme očekuje za danas, sutra i sledeće dane za: Kruševac i okolina. Dugoročna vremenska prognoza za 10 dana ili mesec, predviđa se na osnovu analize meteoroloških podataka, kompjuterskih modela, klimatskih faktora i drugo. Tako da ih možemo gledati sa rezervom jer to su samo predviđanja vremena čija se tačnost ne može garantovati.\nVremenska prognoza za 10 dana za: Kruševac, se predviđa sa određenim stepenom verovatnosti, zato što prognoze duže od tri dana trebalo bi uzimati sa rezervom, dok je prognoze za danas ili sutra lakše predvideti. Vremenske prognoze su dobijene sa drugih web stranica ili hidrometeoroloških servisa, zato ne možemo garantovati za tačnost podataka na ovom web-sajtu, iako su podaci preneseni u najboljoj nameri u informativne svrhe.\nAko putujete ili tražite nešto u nekom mestu onda bi vam mogla pomoći karta za: Kruševac.


Brus ONLINE - Da li će Opština Brus izvršiti i treći rebalans budžeta za 2020. godinu?\nBrus,17.10.2020. Sobzirom da je 2020. godina dosta specifična zbog pandemije koronavirusa Covid-19 i uvođenja vanrednog stanja u Srbiji (15. mart - 06. maj) kao i uvođenja vanrednih situacija u opštinama i gradovima to je dosta uticalo na planove realizacije budžeta lokalnih samouprava, pa tako i Opštine Brus.\nOva lokalna samouprava je tokom 2020. godine uradila dva rebalansa budžeta - odluka o prvom rebalansu budžeta za 2020. doneta je na sednici SO Brus koja je održana 12. februara, dok je odluka o drugom rebalansu budžeta za 2020. doneta na sednici održanoj 22. septembra.\nKako u datom periodu, u toku prvih devet meseci 2020, nisu odrađeni pojedini projekti i planovi planirani opštinskim budžetom za 2020. godinu nameće se pitanje je da li će Opština Brus uraditi i treći rebalans budžeta. Kasni se sa realizacijom sufinansiranja projekata medija u cilju informisanja građana opštine Brus u 2020. godini koji je završen 13. oktobra i sada se očekuju rezultati poziva tj odobrenje projekata, a nije realizovan ni projekat TO Brus "Izađi mi na teglu" ali i drugi planovi i projekti lokalne samouprave za koje su predviđena određena finansijska sredstva.\nZa sufinansiranje projekata medija u 2020. godini iz opštinskog budžeta Opštine Brus planirano je 4.000.000,00 dinara ali vremenski rok je skraćen usled situacije sa koronavirusom Covid-19 i u tekućoj godini ostaje praktično 2 meseca za realizaciju pa tako se i nameće pitanje "Da li će doći do realnog smanjenja budžeta za sufinansiranje projekata medija ili će projekti biti prolongirani i tokom 2021. godine?"\nTokom 2020. godine nije obeležen Dan opštine Brus a nije održana ni manifestacija "Dani Preobraženja 2020" ali ni ostale pojedine manifestacije i programi koji su planirani budžetom. Jedna od neodržanih manifestacija je i "Izađi mi na teglu" za koju je bilo planirano 500.000 dinara pa bi i ova sredstva, uz ostala koja nisu iskorišćena (npr. neograničena sredstva za ugostiteljske usluge predsednika opštine jer restorani nisu radili i nije ni bilo zvaničnih poseta i gostiju) vrlo lako mogla da se iskoriste u druge svrhe za dobrobit građana kao i same opštine.\nOva finansijska sredstva koja nisu realizovana, oko 3.000.000 dinara pa i više, kao i ostala koja nisu realizovana u prvih 9 meseci 2020. godine mogla bi da se preimenuju i namene za druge namene - npr. za samozapošljavanje građana, sufinansiranje lokalne privrede i poljoprivrede, stipendije učenicima i studentima ali i druge svrhe... Možda bi lokalna samouprava mogla da organizuje i održi Javnu prezentaciju i raspravu o rebalansu budžeta pa da i građani iznesu svoje predloge u koje namene bi želeli da se utroši novac iz lokalnog budžeta.


Istanbulsko čudo - Sportska centrala\n25 maj 2020. 11:35\nNa današnji dan, pre tačno 15 godina, fudbaleri Liverpula osvojili su svoju petu, od šest titula prvaka Evrope pošto su u finalu savladali Milan posle penala.\nSve je izgledalo beznadežno po igrače i armiju navijača ,,crvenih“ nakon što su bili nokautirani od sjajnog tima Milana posle tačno 44 minuta istanbulskog finala Lige šampiona, kada su ,,rosoneri“ vodili sa 3:0.\nSve je izgledalo kao da se osmaci u osnovnoj školi okupe i igraju protiv petaka. Plesali su po terenu Ernan Krespo i družina i smešila se katastrofa Liverpulu i jedno od najlakših pobeda u finalima Lige šampiona i njenoj novijoj istoriji.\nLegendarna himna ,,Nikada nećeš hodati sam“ čula se na pauzi između dva poluvremena na stadionu ,,Ataturk“ u najvećem gradu Turske, a onda su igrači Liverpula izašli podno tribina i uradili nešto zbog čega su sebe zlatnim slovima ispisali u istoriju svog kluba i ovog evropskog takmičenja.\nNešto zbog čega se svim igračima Liverpula usađuje taj mentalitet da se nikada ne predaju, što smo godinama nakon toga i imali prilike da vidimo.\nPredvođeni Stivenom Džerardom, ,,crveni“ su pogocima upravo legendarnog kapitena, Ćabija Alonsa i Vladimira Šmicera izjednačili posle samo 15 minuta nastavka.\nA onda…Na scenu stupa poljski golman Jirži Dudek, koji je prvo ostvario jednu od najboljih odbrana u istoriji Lige šampiona kada je zaustavio Andrija Ševčenka, a potom je isto učinio i u penal završnici i ,,ušati pehar“ broj ,,pet“ našao se u muzeju ,,Enfilda“.\nFinale se prepričava i dan danas, a najveći broj svedoka kažu da je to najbolji meč koji su ikada pogledali.


Funkcioanlni abdominalni bol (FAB)\nDok povremene stomačne smetnje čine normalni deo detinjstva, stomačne smetnje koje se ponavljaju mogu da imaju dalekosežne posledice.\n„Boli me stomak”\n„Boli me stomak” ili „muči me stomak”. Većina roditelja je čula nešto slično od svoje dece. Povremeni bol u stomaku je uobičajen i čest kod dece i adolescenata, do 38 posto dece ima bol u stomaku svake nedelje. Ako bol perzistira, to može biti funkcionalni abdominalni bol (FAB).\nBol je obično lociran u regiji oko pupka, ali oblik i mesto nisu uvek predvidivi. Stomačne smetnje mogu da se dogode odjednom ili postepeno. U većini slučajeva deca su inače zdrava i srećna, ali tokom vremena abdominalni bol može da dovede do toga da osećaju mučninu, da su zabrinuti, umorni, da im to remeti odlazak u školu i san, društvene aktivnosti i porodični život. Ukoliko se to desi, vreme je da roditelji potraže savet lekara.\nTačan uzrok abdominalnog bola i dalje nije jasan, ali se čini da se radi o uzajamnom delovanju genetskih, fizioloških i psiholoških faktora. Ovo stanje doživljava vrhunac od 5 do 7 godine života kada deca krenu u školu i onda ponovo od 8 do 12 godine.\nProcenjuje se da 10 do 20 posto školske dece pati od funkcionalnih poremećaja, a funkcionalni abdominalni bol je češći kod devojčica nego kod dečaka.\nVeza između našeg mentalnog zdravlja i digestivnog sistema sve više je predmet interesovanja istraživača u svetu. Ovaj period života deteta obeležen je mnogim velikim promenama, koje mogu da dovedu do emotivne napetosti. Ne iznenađuje onda da psihološki faktori poput stresa i uznemirenosti mogu da uzrokuju i pogoršaju stomačne smetnje. Poremećaj gastrointestinalne pokretljivosti (kontrakcije mišića u digestivnom sistemu) je još jedan okidač za pojavu bola u stomaku.\nPošto stomačne smetnje mogu da imaju dalekosežne posledice, koje prevazilaze same simptome, važno je da se deci koja imaju ovo stanje pomogne i pruži podrška.\nPrvo, bitno je da roditelji pokažu podršku i ohrabrenje, a da ne pokazuju detetu previše nervoze i zabrinutosti. Takođe, može biti korisno da se identifikuju mogući okidači, kao što su hrana, specifične situacije ili okruženje i pražnjenje creva. Uz to, probiotici su postali dobro prepoznatljiva opcija za obnavljanje ravnoteže bakterija u dečijoj crevnoj flori i osnaživanju dobrih bakterija. Lactobacillus reuteri Protectis bakterija pomaže da se nadoknadi gastrointestinalna mikroflora kod dece koja imaju stomačne smetnje.


Direktor Instituta za javno zdravlje RS u bekstvu - Svetionik.com\nB92 - Vesti #3965\n3965 Direktor Instituta za javno zdravlje RS u bekstvu\nB92 - Vesti · 15.09.2021 21:15\nBranislav Zeljković, direktor Instituta za javno zdravlje RS nalazi se u bekstvu, potvrđeno je u Republičkom javnom tužilaštvu.\nB92 - Vesti 1 mesto · 15.09.2021 06:20\nSrbija i Republika Srpska obeležavanju danas 15. septembar, Dan srpskog jedinstva, slobode i nacionalne zastave. Pročitaj više\nPodeli (2,226) Tweet\nNeredi zbog kovid mera u Francuskoj, zaključavanje u Australiji, novi rekordi brojeva zaraženih u Evropi, a u Švedskoj je jedan broj pao na nulu. Pročitaj više\nDobili smo prvu pravu modernu totalitarnu državu?; "Imate 15 minuta da se snimite gde ste"\nB92 - Vesti · 11.09.2021 21:20\nPolitikolozi i pravnici sa sve većom pažnjom posmatraju transformaciju Australije tokom 18 meseci pandemije u smeru totalitarne distopije. Pročitaj više\nMediji: Preminuo Borisav Jović\nB92 - Vesti · 13.09.2021 18:32\nBorisav Jović (93), nekadašnji predsednik Predsedništva SFRJ i visoki funckioner SPS preminuo je danas od kovida u VMC Karaburma, saznaje Kurir. Pročitaj više\n"Vakcinisala sam se. Ne znam šta ima u njoj. Ne znam tačno šta ima i u bureku"\nB92 - Vesti · 15.09.2021 10:14\nNa društvenim mrežama širi se objava nekadašnje hrvatske ministarke odbrane Željke Antunović. Pročitaj više\n"Stidite se premijeru Edi Rama"\nB92 - Vesti 3 mesto · 15.09.2021 06:50\nEvropska federacija novinara osudila postupak albanskog premijera Edija Rame koji je, kako se navodi, ignorisao pitanja novinara sa teritorije KiM. Pročitaj više\nNovi protest na Cetinju: Policija obezbeđuje manastir, postavljena i zaštitna ograda oko Biljarde VIDEO/FOTO\nB92 - Vesti · 12.09.2021 18:00\nNa Cetinju počeo je građanski protest protiv, kako se navodi u najavi organizatora, grupe građana Cetinja, "fašizacije i klerikalizacije crnogorskog društva". Pročitaj više\nB92 - Vesti 3 mesto · 16.09.2021 07:10\nPosle "kosovske stvari" u Srbiji, dve decenije kasnije na red bi mogla da dođe Crna Gora u kojoj bi SAD malo da "operišu" da smire tenzije, pišu mediji. Pročitaj više\nSve je spremno: Kako Beograd dočekuje Angelu Merkel FOTO\nB92 - Vesti · 12.09.2021 20:03\nNemačka kancelarka Angela Merkel sutra dolazi u Srbiju. Pročitaj više


Učešće na panelu o ulozi žene u srpskom društvu, aktuelnim izazovima i perspektivama za budućnost - Udruženje poslovnih žena Srbije\nUčešće na panelu o ulozi žene u srpskom društvu, aktuelnim izazovima i perspektivama za budućnost\nU Bitef teatru danas je održan skup posvećen Miri Trailović, na kojem se govorilo o ulozi žene u srpskom društvu, aktuelnim izazovima i perspektivama za budućnost. Na ovom panelu je učestvovala dr Sanja Popović Pantić, predsednica Udruženja poslovnih žena Srbije.\nGovoreći o rodnoj ravnopravnosti u okviru diskusije o položaju savremene žene danas, dr Sanja Popović Pantić, je primetila da nema linearnog kretanja, već da stalno idemo napred-nazad. Rekla je da je sjajno što u korporativnom svetu postoji rodna ravnopravnost, ali da to nije slučaj i sa privatnom sferom, te da je neophodno promeniti kulturni obrazac kako bi se ostvarila potpuna ravnopravnost.\nDok se u većem delu sveta 8. mart obeležava kao Međunarodni dan žena, u Sjedinjenim Državama čitav mesec mart proglašen je Mesecom istorije žena. Tim povodom je ambasada SAD-a i organizovala ovaj skup u čast Mire Trailović. Pored razgovora o položaju savremene žene, bilo je reči o njenom doprinosu kulturi i poziciji Srbije u svetu, emitovan je i video-spot o njoj pod nazivom „Vi ste svet”.\nPored dr Sanje Popović Pantić, učesnice panela bile su i Poverenica za zaštitu ravnopravnosti, Brankica Janković, glumica Svetlana Bojković i osnivač NVO Atina, Marijana Savić.


"Ceste FBiH": Vozači će na Crnaji čekati najviše sedam minuta - BH Reporter\n“Ceste FBiH”: Vozači će na Crnaji čekati najviše sedam minuta\nRekonstrukcija tunela Crnaja, svojevrsne crne tačke u normalnom odvijanju saobraćaja na magistralnom putu M-17, na dionici Konjic – Jablanica, počet će za desetak dana, potvrđeno nam je jučer iz Javnog preduzeća “Ceste FBiH”.\nIako je iz Federalne vlade, iz koje su dali saglasnost za sanaciju tunela po već potpisanom ugovoru s izvođačima “HP Investing Mostar – Euro-Asfalt Sarajevo”, bilo najavljeno da će radovi početi danas, kako nam je potvrđeno, za to se nisu stekli svi neophodni preduvjeti.\nKako je rečeno na jučerašnjem sastanku u sjedištu “Cesta FBiH” u Sarajevu s izvođačima radova, neophodno je da Ministarstvo prometa i komunikacija FBiH dostavi saglasnost na elaborat o privremenoj regulaciji saobraćaja.\nKako smo saznali, krajem avgusta urađena je simulacija izvođenja radova s naizmjeničnim odvijanjem prometa, a za potrebe snimanja postavljeni su digitalni semafori s obje strane tunela.\nTakođer, zbog činjenice da bi tokom vikenda situacija mogla biti složenija, predviđeno je propuštanje vozila uz asistenciju radnika s motoralama, kao i policije. Usto, učesnici u prometu pravovremeno će biti informirani i o korištenju alternativnih pravaca.\nUkupna vrijednost projekta je 12,8 miliona KM, a u prvoj fazi je planirana obnova lijeve strane kolovoza u smjeru Konjic – Mostar. Rok za izvođenje je 16 mjeseci, odnosno, u dvije faze po osam, budući da bi tokom turističke sezone došlo do prekida radova.\nU toku radova, u vremenu od ponoći do pet sati saobraćaj će biti potpuno obustavljen, osim za hitne slučajeve. U tom periodu saobraćaj iz smjera sjevera, Tuzla, Zenica, Sarajevo prema jugu, odnosno, Jablanici, Mostaru i Neumu bit će preusmjeren na: Sarajevo – Kiseljak – Busovača – Kaonik, Lašva – Koanik – Vitez – Nević Polje, Nević Polje – Novi Travnik – Bugojno, Bugojno – Prozor – Jablanica, Sarajevo – Foča i Foča – Trebinje.\nPrevious WHO: Evropa na prekretnici zbog porasta broja zaraženih koronavirusom\nNext Megajahta koja bi mogla osvojiti svijet: Unikatni labud od 500 miliona američkih dolara


NOVINARI NOBELOVCI NAGRADU POSVETILI UBIJENIM KOLEGAMA: Ovo nije samo moja lična zasluga\nAutor: Glas javnosti 08.10.2021. u 15:14\nRuski novinar Dimitrij Muratov, jedan od dobitnika ovogodišnje Nobelove nagrade za mir, rekao je da posvećuje svoju nagradu listu Novaja Gazeta, čiji je glavni urednik i kolegama ubijenim u obavljanju svog posla.\n„Ovo nije moja lična zasluga, zasluga je Novaje Gazete, zasluga je onih koji su umrli braneći prava ljudi na slobodu izražavanja“, rekao je Muratov prenela je ruska novinska agencija TASS.\n„Pošto nisu više sa nama (Nobelov komitet) je očigledno odlučio da ja to kažem celom svetu. Eto istine, ovo je za njih“, rekao je Muratov.Novaja Gazeta, osnovana 1993. redovno je na meti zastrašivanja i napada. Poslednjih godina list objavljuje istrage o delovanju ruskih paravojnih grupa ili progonu seksualnih manjiha u Čečeniji.\nObjava Nobelove nagrade za mir došla je dan posle obeležavanja 15. godišnjice čuvene novinarke Novaje Gazete Ane Politkovske, ubijene 7. oktobra 2006.\nNjegov list je naveo da će deo novca koji će on dobiti za Nobelovu nagradu biti dato u dobrotvorni fond za pomoć deci koja pate od retkih bolesti. Ta organizacija, Krug Dobra osnovana je na inicijativu Vladimira Putina u januaru.\nNobelova nagrada za mirDimitrij MuratovMarija ResiAna Politkovska\nVRHOVNA SKUPŠTINA UKRAJINE OBJAVILA: Zelenski nominovan za Nobelovu nagradu za mir\nIako dobro čuvana tajna procurela imena KANDIDATA ZA NOBELOVU NAGRADU ZA MIR, jedna dobro poznata TINEJDŽERKA u igri


Predstavljanje knjige Dragoljuba Mićunovića Život u nevremenu u Šapcu | Arhipelag\nPredstavljanje knjige Dragoljuba Mićunovića Život u nevremenu u Šapcu\nŠabac, 14. oktobra 2014. – Knjiga memoara Dragoljuba Mićunovića Život u nevremenu, objavljena u dva toma u izdanju Arhipelaga, biće predstavljena u sredu 15. oktobra u holu Biblioteke šabačke s početkom u 19 časova.\nPored autora, o knjizi će govoriti književnica Vida Ognjenović, dr Vukašin Pavlović, profesor Fakulteta političkih nauka u Beogradu, i Gojko Božović, glavni urednik Arhipelaga.\nPrva knjiga Dragoljuba Mićunovića Život u nevremenu obuhvata oeriod od početka tridfesetih godina po početka 1990. i nastanka višepartijskog sistema u Srbiji.\nU drugoj knjizi memoara Život u nevremenu II Dragoljub Mićunović govori o periodu od nastanka Demokratske stranke do formiranja Vlade Zorana Đinđića krajem januara 2001. godine.\nObe knjige memoara Dragoljuba Mićunovića izazvale su ogromno interesovanje javnosti.\nAutor trenutno piše treći tom u kome će govoriti o događajima u političkom i javnom životu u Srbiji u protekloj deceniji.


Vreme je za povratak u školu! A da prvi septembarski dani lepše prođu, i najmlađima i roditeljima, "Blic" je spremio poklone koje ćete pronaći uz dnevno izdanje novine od 1. do 6. septembra!\nNedelju školaraca u "Blicu" počinjemo sa rasporedom časova koje poklanjamo u nedelju 1. septembra. Tog dana vas očekuje i poklon "Magazin" koji tradicionalno svi čitaoci dobijaju nedeljom na poklon.\nVeć sutradan, u ponedeljak 2. septembra na poklon jedinstvena knjiga Branislava Nušića "Male scene" u kojoj Nušić prikazuje uglavnom porodične situacije i odrastanje mladih koji, oponašajući odrasle, upečatljivo ističu njihove iluzije, preterivanja i pogreške. U svom maniru ovaj spretni komediograf omogućava nam da se najpre nasmejemo, a potom zamislimo nad nekim važnim temama koje su i danas aktuelne.\nTablice množenja i deljenja na poklon za male školarce\nNedelja školaraca u "Blicu" nastavlja se uz poklon tablicu množenja i deljenja koja će pomoći najmlađima da savladaju osnove matematike.\nNalepnice za sveske potražite u sredu uz "Blic"\nTaj poklon vas očekuje u utorak 3. septembra, a u sredu darujemo nalepnice za sveske. Potražite neku koja će odgovarati baš vašem đaku, a mogu da ih iskoriste i stariji.\nSveske na poklon u četvrtak 5. septembra za sve čitaoce "Blica"\nOn će se odlično slagati uz poklon sveske koje očekuju sve čitaoce "Blica" u četvrtak, 5. septembra. Uz nekoliko različitih modernih dizajna, pripremili smo poklon sveske za školarce svih uzrasta!\nU petak, 6. septembra, kao zagrevanje za vikend poklanjamo vaučer za besplatan ulazak na Avalski toranj za svu decu do 15. godina. Iskoristite priliku da posetite jedan od zaštitnih znakova Beograda i Srbije, toranj težak 67 tona i visok 205 metara.\nNe propustite priliku da opremite svog školarca uz poklone u "Blicu" ovog septembra!